
Fata unchiaşului 


A FOST ODATĂ ca niciodată, că de n- 
ar fi fost nu s-ar fi povestit. A fost un 
unchiaş, şi unchiaşul acesta avea o fată 
micşoară, rămasă de la nevasta sa care 
murise. De la o vreme, ce-l apucă pe 
unchiaş, nu, că să se însoare iar. „Să 
găsesc o creştină să vază de noi", zicea 
unchiaşul. Aşadar, găsind o văduvă, se 
însura a doua oară. 

Nevasta asta a unchiaşului avea şi ea 
o fată de la bărbatu-său dintâi. Cât a fost 
fata unchiaşului mai micşoară, au mers 
lucrurile cum au mers, dar, când a mai 
crescut, a început baba şi cu fata ei a o 
pizmui, că era tare vrednică şi frumoasă de 
pica. Care flăcău trecea pe drum, îşi 
strâmba gâtul uitându-se înapoi după ea, 
iar de vedea pe-a babei se tot ducea, că 
era slută, săraca, şi 


zbanghie. Şi crescu pizma babei şi a fetei 
ei, de nu mai ştia fata unchiaşului ce să 
facă să le intre în voie, că o tot ocărau şi o 
băteau pentru tot ce făcea, că zicea că e 
prost făcut. 

O mângâiere avea şi ea biata fată: o 
vacă de i-o lăsase maică-sa, care când era 
să moară o chemase şi îi zisese: 

- Maică, eu mă prăpădesc, tu să ai 
grijă de vacă. Şi când vei avea nevoie de 
ceva, spune-i ei, că te pricepe şi te-o 
ajuta cu ce s-o putea. 

Pe vacă o chema Bălaia şi numai 
fata o ducea la păscut, iar când era ea 
mai cu jale în inimă, plângea şi îi spunea 
vacii păsurile toate; atunci vaca o lingea 
şi se întrista şi ea, biata vacă, de gândeai 
că o să-i pice lacrimi din ochi, ca la 
oameni. 

Baba vedea că, de câte ori o bătea 
ori o ocăra, fata se ducea la vacă în staul, 
pe urmă, la muls, vaca nu se lăsa săo 
mulgă altcineva decât fata, iar pe ele le 
împungea ori da cu picioarele într- 
însele... Baba cea rea se gândi că trebuie 
să fie ceva la mijloc şi-i puse gând rău 
vacii. 

într-o zi, fiind să se ducă baba cu 
fiică-sa la o soră a ei într-alt sat, o lăsă pe 
fata unchiaşului 

să facă tot prin casă, iar pe deasupra îi 
mai dete o baniţă de caiere să le toarcă pe 
toate până seara când s-or întoarce ele, că, 
de nu, atâta-i trebuie! Ce să zică biata 
fată?... Cum să toarcă ea o baniţă de 
caiere într-o zi?... Se duse plângând la 
vacă şi-i spuse că uite şi uite ce-i cere 
baba. 

- Şi a zis că atâta-mi trebuie, auzi, 
de nu 
le-oi face toate cum mi-a poruncit, urmă 
fata 
tânguindu-se. 

Dar vaca de colo îi zise cu glas 

omenesc: 

- Nu mai te tângui, fata mea; toarce, 
toarce, 
că le isprăveşti şi-ţi mai rămâne şi vreme 
să 
deretici prin casă, şi să faci mâncare. 

Se apucă fata de tors şi, până s-a 
coborât soarele după dealuri, le dădu 
gata, că îi sfârâia mâna, nu altceva, de s-a 
fost mirat şi ea ce minune să fie aia. 

Şi după ce isprăvi de tors, se apucă 
de deretică prin casă şi puse să fiarbă 
demâncarea şi, când veni baba cu fiică- 
sa, seara, ce să vază?... Toate curate, 
casa dereticată, vitele adăpate, bucatele 
gata şi caierele toarse toate! 

O întrebă baba pe fată cine i le-a 
tors, cum şi ce fel... Fata răspunse că ea 
le-a tors, cine? 


Tăcu baba, că nu avea ce să mai zică, 
dar cugetă în ea că trebuie să se fi 
amestecat cineva aici, că lucru curat nu 
era; şi se gândi la vacă. 

Duminica viitoare, hai să se ducă 
baba cu fiică-sa la horă. Când să plece, 
chemă pe fata unchiaşului şi îi zise: 

- îţi las baniţa asta cu grâu, să mi-l 
alegi 
bob cu bob, să-l speli, să-l usuci şi să-mi dai 
baniţa 
plină aleasă. 

Iar se duse fata la vacă plângând şi-i 
spuse ce-i ceruse baba să facă. Vaca zise 
atunci: 

- Aşterne-te pe lucru, fata mea, că o 
faci tu 
şi p-asta. 

Şi drept se aşeză fata să aleagă şi 
isprăvi ce-i dăduse baba să facă tot până 
a asfinţit soarele; între timp, a putut 
vedea şi de ale casei. 

Duminica viitoare, când să plece baba 
iar la horă, că apucase de se ducea 
mereu doar de şi-o putea mărita odorul, 
chemă pe fata unchiaşului şi îi zise: 

- Na baniţa asta de mei, să mi-l 
numeri, 
să-l faci grămăjoare de câte o sută şi de 


câte o 
mie, da să fie numărat bine, că le număr şi 
eu şi, 


de n-o fi tocmai, îţi tai părul şi îţi scot 
ochii. 

De data asta fata nu mai plânse, că 
prinsese curaj văzând că vaca o ajuta de 
izbândea toate. Se duse numaidecât la ea 
şi-i spuse ce-i mai ceruse baba. 

Şi, drept, vaca îi răspunse: 

- Numără, fata mea, numără, că 
isprăveşti 
până vin ele de la horă. 

Când se întoarse baba şi văzu că 
fata reuşise să facă şi lucrul ăsta, se înrăi 
de tot şi-şi zise în gândul ei: „Astea, vaca 
trebuie să le fi făcut". Şi prinse pică mare 
pe ea. 

A doua zi, se duse la unchiaş şi îi 

zise: 

- la ascultă, unchiaşule, ce mai 
tinem noi vaca aia a noastră de n-o tăiem, 
că nici de prăsilă nu e bună, nici vreun 
lapte grozav nu dă, numai mănâncă 
degeaba şi mai e şi rea, că nu se poate 
nimeni apropia de ea. 

- Vai de mine, răspunse unchiaşul, 
cum să tai eu biata vacă rămasă de la 
nevasta mea dintâi, că atâta am şi eu de la 
ea?! 

-Aşa?... zise baba mâniată. E de la 
ne-vastă-ta, ai? Apoi dar să te duci să 
trăieşti cu nevastă-ta dintâi, dacă e aşa, 
nu cu mine... 

Şi plecă baba după ce mai zise multe 
de-ale ei, între care că, de nu o taie, cu ea 
pâine şi sare nu mai mănâncă. 


Când înţelese fata ce plănuia baba, 
începu să plângă în hohote de mila vacii. 
Dar ce era să facă, biata de ea, că era 
unchiaşul slab de înger şi, după ce îi zise 
baba de câteva ori să o taie, se hotări şi el 
să facă întocmai. 

Atunci fata se duse la vacă să-i spuie 
cum înduplecase baba pe unchiaş s-o 
taie. 

Vaca îi zise: 

- Să nu plângi, să nu te îngrijeşti, că 
eu sunt năzdrăvană şi nu mă prăpădesc, 
ci mai bine ascultă ce să faci după ce m- 
or tăia: Să-mi alegi oasele, unghiile şi 
coarnele şi să le înveleşti în băligar 
noaptea, când nu te-o vedea nimeni, şi 
când ăi avea trebuinţă de ceva, vino la 
locul unde le-ai învelit şi spune locului 
tot, că eu am putere mare în cornul 
drept. 

Tăie unchiaşul vaca şi fata făcu aşa 
cum o învățase ea. Duminica viitoare, ce- 
i veni babei - căci văzuse că se tot 
învârteau flăcăii pe lângă casă, când era 
fata unchiaşului afară, şi îi era să nu se 
mărite înaintea fiică-si - ce-i veni?... O luă, 
înainte de a pleca ea la horă cu fie-sa, şi îi 
tură în cap apă şi pe urmă cenuşă şi 
tărâţe, o spoi pe ochi cu funingine şi o 
lăsă araeninţând-o să nu 

se spele, ci aşa să o găsească seara, că o 
snopeşte în bătaie. 

După ce a plecat baba, se duse fata 
plângând la băligar şi spuse locului, unde 
erau îngropate oasele vacii, ce i se 
întâmplase şi întrebă, plângând: 

- Până când o să trăiesc eu aşa? 

Atunci auzi un glas zicând: 

- Nu te prăpădi cu firea aşa, fata mea, 
ci 
trage cornul drept şi zi-i să-ţi dea haine 
frumoase 
şi podoabe, să te îmbraci cu ele şi pe urmă 
du-te 
şi tu la horă. 

Făcu fata cum o învățase glasul şi se 
pomeni cu nişte haine semănând cu ziua şi 
cu noaptea şi se îmbrăcă îndată cu ele, de 
era ca o fată de împărat de frumoasă... Plecă 
la horă şi se prinse în joc şi juca uşor de 
parcă era un fluture, de se minunară toţi şi 
se întrebau care mai de care: 

- Oare cine să fie fata asta frumoasă?... 
O 
cunoaşte careva? 

Dar nimeni nu ştia. 

Pe vremea aia cică era obicei de veneau 
feciorii şi fetele de împărat la horă; şi se 
întâmplă de veni feciorul împăratului din 
acel ţinut la horă, 

în ziua când se duse şi fata unchiaşului, 
îndemnată de rămăşiţele vacii. 

El, cum o văzu, se prinse lângă ea, o 
întrebă cine este, dar ea nu răspundea 
nimic. Mai juca fata puţin după ce se 
prinsese feciorul împăratului şi pe urmă 
se desprinse din horă şi se făcu 
nevăzută, parcă n-ar fi fost. 

Se duse acasă, se dezbrăcă, băgă 
hainele şi podoabele în corn, îl vâri la loc 
în băligar... şi se pomeni murdară pe faţă şi 
în cap ca mai înainte şi se duse de se aşeză 
pe vatră; aci o găsi baba când se întoarse. 

Fata babei îi spuse şi ei ce a văzut, 
cum a venit o fată de împărat minunat de 
frumoasă, îmbrăcată în nişte haine cu 
ziua şi cu noaptea, cum s-a prins în horă, 
cum s-a prins feciorul împăratului lângă 
ea, cum pe urmă a pierit. 

- Dacă n-ai văzut-o şi tu, să ştii că n-ai 
văzut 
nimic, adăugă fata babei, mai mult să-i facă 
necaz 
că ea o văzuse şi fata unchiaşului nu. 

Fata unchiaşului răspunse: 

- Dacă n-am şi eu haine, să fi mers şi 
eu s-o văz... 

- Ce să mai vază şi o proastă ca tine 
aşa minunăţii! sări baba de colo cu gura. 
Tu să stai acasă în cenuşă, nu la horă; 
auzi, horă! 

Peste câteva zile, după ce fusese 
fata unchiaşului la horă, se pomeni lumea 
cu pristavi că strigă prin toate răspântiile 
ținutului, şi prin oraşe şi prin sate şi prin 
cătune, că feciorul împăratului face în 
duminica viitoare sărbătoare mare la 
palatul tătâne-său, cu jocuri şi cu veselii, 
şi cine e frumos la faţă să poftească. 
Pasămite, feciorul împăratului făcuse aşa 
că doar de o veni şi fata minunată lângă 
care se prinsese la horă şi care pierise de 
lângă el ca năluca, de nu-i mai dăduse de 
urmă. 

Fata unchiaşului află de la soră-sa ce 
o să fie la palat, că sluta, vezi dumneata 
cum a lăsat Dumnezeu pe om, se credea 
frumoasă şi se pregătea să se ducă şi ea. 
Şi în duminica aceea, când a plecat baba 
cu fata ei la palat, fata unchiaşului dădu 
fuga la corn şi-i ceru să-i dea haine cu 
cerul şi stelele, un cal ca zmeul şi un om să 
i-l ţie până o ieşi din palat, că vrea să se 
ducă şi ea să joace. 

îi dădu cornul tot ce ceruse şi ea plecă. 
Cum ajunse la palat, iacă şi feciorul 
împăratului îi ieşi înainte şi prinse a o 
întreba despre toate, dorind să afle cine e 
şi cum. Ea răspunse că puterea ei 

e să fie nevăzută, să stea o clipă şi să 
plece. Atunci feciorul de împărat îi spuse 
că o iubeşte, iar ea îi răspunse că nu 
iubeşte pe nimeni. Totuşi numai cu el juca, 
cu altul nu. Când să plece, el îi ceru inelul 
din deget şi ea i-l dete. 

în duminica viitoare feciorul de 
împărat, nemaiputând de dorul ei, mai 
pofti lumea la o serbare. Ea veni iarăşi 
cu nişte haine pe ea cu luceferi pe umeri 
şi tot aşa pieri lăsând în nedumerire pe 
feciorul de împărat. 

Atunci el ce se gândi?... Să mai 
poftească o dată lumea la o serbare în 
duminica următoare şi să ia un pantof din 
picioarele fetei, cum va putea, şi pe urmă 
ştia el ce are de făcut. 

Aşa şi făcu feciorul de împărat. 
Când să plece ea, se luă feciorul după 
dânsa şi, când să sară pe cal, îi scoase un 
pantof din picior, iar fata plecă aşa, cu 
piciorul gol. 

A doua zi, cum se trezi feciorul de 
împărat, spuse tatălui său toată şiretenia 
cu fata şi îi mai spuse că el pleacă prin 
ţinut cu pantoful şi cu inelul fetei ce-i 
plăcuse, să o caute şi că nu se întoarce 
acasă până nu va găsi-o. 

Plecă şi umblă el, umblă, căutând 
ţara întreagă prin oraşe şi prin sate, 
până sosi şi în 

satul în care sta fata unchiaşului. Colindă 
din casă în casă, căută peste tot şi, 
ajungând la unchiaş, dădu şi de fata lui 
murdară de cenuşă şi cu tărâţe în cap, că 
aşa o ţinea baba mereu acum. lar când îi 
încercă pantoful, el parcă fu de-acolo. 

Atunci o întrebă feciorul de împărat: 
ea e fata de a jucat el lângă ea la horă şi 
la palatul tătâne-său de trei ori? Ea 
răspunse că da. Dar baba de colo începu a 
o ocări şi a spune feciorului de împărat că 
nu e adevărat, că e o mincinoasă şi altele 
de astea. Dar fata zise: 

- Măria-ta, eu sunt, şi dacă nu mă 
crezi, aşteaptă niţel şi ai să vezi cu ochii. 

Atunci se duse la locul unde erau 
îngropate oasele vacii, scoase cornul şi-i 
zise să o îmbrace cu hainele cu care 
fusese îmbrăcată întâi, când o văzuse 
feciorul de împărat, şi veni îmbrăcată la 
dânsul. Pe urmă se duse de se îmbrăcă pe 
rând şi cu celelalte haine, de rămase 
feciorul de împărat pe deplin încredinţat 
că ea era şi aşa o pofti să se urce în 
trăsura lui împărătească şi o luă cu el la 
palat, unde făcu o nuntă ca-n poveşti, de 
a ţinut şapte zile şi şapte nopţi. lar baba 
a crăpat de necaz şi fii-sa nemăritată a 
rămas, că cine să 

se uite la sluţenia dracului?... Pe unchiaş 
a pus fie-sa de l-a adus la palat la ea, unde 
a trăit până a murit. 


Prichiduţă 


AU FOST ODATĂ doi oameni, un 
bărbat şi nevasta lui, şi ei n-aveau copii. 
Bărbatul nici nu se prea sinchisea aşa 
tare; el, mai ca bărbatul, se gândea c-abia 
o duceau ei singuri, dar să mai aibă şi 
belefe pe cap; dar nevasta nu mai putea 
de dragul lor; toată vremea se uita la 
copiii altor femei cu jind şi se ruga la 
Dumnezeu, şi se ducea la toate babele şi 
la toate vrăjitoarele de peste şapte-opt 
sate departe, numai şi numai să o 
dăruiască şi pe ea Cel-de-sus cu ce-i era 
dorul să aibă. 

într-o zi, ducându-se ea iar la o 
bătrână de care auzise că se încumetă să 
dea nişte buruieni pentru facere, bărbatu- 
său începu să strige la ea: 


16 


- la ascultă, nevastă, mai lasă ale 
nebunii la pustia-ncolo; vezi bine că d- 
abia avem cu ce ne agonisi d-ale gurii şi 
nişte trenţe pe noi, şi tu cheltuieşti banii 
cu blestematele de vrăjitoare... Da-ţi-ar 
Dumnezeu o spuză de copii să ai, să 
vedem ce-ai să faci? 

- Dacă o fi de la Dumnezeu, îi cresc 
ca o mamă, răspunse nevasta. 

Dar, vezi dumneata, cum o fi zis 
românul vorba, în ce fel de ceas, că a şi 
rămas femeia însărcinată. 

Şi într-o seară, când îi sosi sorocul, o 
apucă pe femeie durerile naşterii şi născu 
nişte copilaşi mititei, mititei... numai cât 
gândacul, şi mulţi... de nu se mai putea; şi 
începură să ţipe şi să plângă, de-şi dădea 
bietul român cu pumnii în cap, neştiind 
ce să zică şi încotro s-o apuce. 

Ce să facă el cu aşa sumedenie de 
pitici?... Mai ajungea şi de râsul satului, 
că ăia erau blestemul lui Dumnezeu, nu 
erau copii ca ai celorlalţi oameni. 

Se gândi el ce se gândi şi se hotări. 
Aţipind niţel lăuza, se duse de aduse un 
ciur, îi luă cu mâinile pe toţi câţi erau, îi 
azvârli în ciur şi se 

duse de-i lepădă la o răspântie din partea 
cealaltă a satului. lar după ce-i lepădă, se 
întoarse acasă, aruncă ciurul pe nişte saci 
în tindă şi intră în casă. 

Plânse nevastă-sa, când se deşteptă 
şi se văzu fără copii... Că de!... micşori, 
sluţi cum erau, erau copiii ei şi ea 
prinsese a-i iubi de cum i-i dăruise 
Dumnezeu. Se rugă de bărbatu-său, 
plânse ca să-i spună ce a făcut cu ei, ca 
să se ducă să-i ia înapoi... Aş!... românul 
să se învoiască! Ce, mâncase laur?... El 
abia scăpase de pacoste. 

Veni vremea prânzului. Aduse omul de 
puse să mănânce în pat alături cu 
nevasta. După ce sfârşiră, mai rămase un 
codru de mămăligă şi o bucăţică de 
brânză. 

Femeia zise oftând: 

- Uite, vezi, bărbate, că săraci... 
săraci, dar tot rămâne de la masa noastră 
să mai guste un om... Căci n-avem şi noi 
un copilaş barem!... 

- Ba aveţi, mamă, uite-mă aici! ţipă 
colo un glas piţigăiat în tindă, de 
rămaseră oamenii amândoi cu gurile 
căscate. 

- la vezi, bărbate, ce e, zise nevasta 
tre-zindu-se întâi din uimire: glas fu, ori 
părere? 

Se duse bărbatul şi găsi pe ciurul, 
de-l aruncase deasupra sacilor, un copilaş 
din ăi de-i născuse nevasta. Omul, ce-i 
drept, nu mai putea de bucurie, când îl 
văzu, că se caia de ce făcuse şi, la urma 
urmei, acum era numai unul. îl luă în 
palmă, îl mângâie şi-l duse neveste-si. 

CD bucurie fără margini o cuprinse pe 
femeie când îl văzu: râdea şi plângea şi-l 
săruta şi-l dezmierda şi iar îl dezmierda 
şi iar îl săruta, zicându-i fel de fel de 
vorbe de mângâiere. 

Pasămite, cum făcuse el?... Când 
omul răsturnase ciurul la răspântie, el se 
agăţase cu  mânuşiţele de marginea 
ciurului şi  aşa-l adusese acasă, 
nevăzându-l cum era de mic. 

După ce mai trecu niţel, feciorul cel 
mititel se duse la tată-său şi-i zise: 

- la ascultă, tată, să-mi dai să mă 
duc cu plugul să ar, că de azi încolo eu ar. 
- lote, mă,  Prichiduţă! răspunse 
omul râzând să se prăpădească, şi 
Prichiduţă îi rămase numele. Cum o să 
mâi tu boii, mă taică, aşa micşor cum 
eşti? 

- Eu!... Aoleo!... Intru-n urechea lor 
şi-i duc unde vreau şi cum vreau. 

-Ce spui, mă? 

-Zău aşa, taică! 

-Apoi dar hai să ţi-i dau în seamă. 

Şi omul înjugă boii la plug şi, când 
isprăvi, Prichiduţă se repezi de se urcă 
de-a lungul piciorului dindărăt al unuia 
dintre boi, până ajunse la firele din coadă: 
acolo puse mâna în fire şi se urcă pe 
coadă şi porni pe spinarea lui până la 
ureche şi intră într-însa. 

Şi unde umbla repede şi cu spor 
colo... Rămăsese omul cu ochii zgâiţi la 
dânsul. 

El, din urechea boului: 

- Cea Ghiorean, hăis Ghiolan! 

Şi zicând şi lui tată-său: „Să ne 
vedem sănătoşi, taică", el mână boii încet, 
târând plugul după ei. 

La câmp, după ce ară bine toată ziua, 
seara plecă să dea boii la păşunat. Acolo, 
se cobori din urechea boului, unde 
stătuse, şi se aşeză sub o frunză de tei să 
se odihnească niţel. Nişte oameni, de ăi de 
dau cinstea pe ruşine, trecând şi văzând 
boii singuri, pe sub seară, dădură să se 
facă stăpâni pe ei, dar când să-i mâie 
încolo, Prichiduţă de sub frunza de tei 
strigă la ei cât îl lua gura: 

- Te văz, te văz! 

Hoţii se uitară repede în toate părţile, 
speriaţi că-i prinsese stăpânul boilor, dar 
nu văzură pe nimeni; se mai uitară, se mai 
suciră... nimeni. Dar tot învârtindu-se 
încoace şi încolo, trecu unul pe lângă 
frunza de tei, sub care era Prichiduţă, şi 
gata-gata să-l calce! Strigă atunci băiatul: 

- Stai mă, că mă calci! 

Atunci se uitară hoţii în jos şi dădură 
de el sub frunză şi se minunară de aşa 
nație de român, Jar după ce se minunară, 
vrură să-l omoare ca să-i ia boii, dar 
Prichiduţă le zise: 

- La ce să mă omorâţi, mă, şi să-mi 
luaţi boii, că tata e sărac; mai bine să mă 
luaţi cu voi şi să vedeţi ce bine ne-o 
merge. 

- Ce să facem noi cu tine, mă?... 

- O să vedeţi voi. Haideţi cu mine astă- 
seară să mâncăm bine. 

- Unde să mâncăm? 

- Haideţi cu mine să vedeţi. 

Şi-i duse Prichiduţă la stâna satului şi 
le zise să aştepte ascunşi în dosul stânei, 
iar el intră înăuntru şi se urcă în urechea 
unei oi şi strigă de acolo: 

- Sări, mă ciobane, că-ţi fur oaia! 
Ciobanul dădu fuga afară, căută 
peste tot 
şi nu găsi pe nimeni... Dacă văzu aşa, 
intră iar în colibă. Prichiduţă atunci nu 
pierdu vremea şi strigă a doua oară că-i 
fură oaia. 

Ciobanul iar căută şi nu găsi pe 

nimeni. 

Prichiduţă strigă a treia oară, dar 
ciobanul, supărându-se, zise şi el: 

- Da' fur-o şi du-te dracului! 

Prichiduţă, dacă auzi aşa, mână din 

ureche 
oaia şi o dete pe mâna hoţilor. 

După aceea făcu tot aşa cu unul care 
făcea pâine în sat, se ascunse sub coaja 
unei pâini şi de acolo strigă: 

- Sări, mă, că-ţi fur pâinea! 

Omul căută, nu dădu cu ochii de 
nimeni şi-şi văzu de treabă, gândind că i 
s-a părut. 

A doua oară iar aşa; iar căută peste 
tot şi nu găsi pe nimeni. Prichiduţă strigă 
a treia oară că-i fură pâinea. 

- Da' fur-o odată şi du-te dracului! 
răspunse 
omul înciudat. 

Şi Prichiduţă puse umărul de dete 
pâinea de-a rostogolul până ce au luat-o 
hoţii. 

Şi tot aşa făcu şi c-un butoi de vin la 
câr-ciumarul din sat: îl făcu pe om să iasă 
să caute de două ori pe cel de striga: 

- Săi, mă, că-ţi fur butoiul! 

Iar când a fost a treia oară, zise şi el 

supărat: 

- Da' fură-l şi du-te dracului! 

Hoţii nu mai puteau de bucurie că 
dăduse aşa chilipir pe capul lor. încet- 
încet, Prichiduţa le căpătă încrederea 
toată, că-l aduseră şi la scorbura din 
pădure unde aveau bănetul şi bogăţiile 
câte furaseră până atunci. După ce află 
toate astea, Prichiduţa se vorbi cu tată- 
său şi, într-o noapte, se duse tată-său 
binişor în pădurea unde era scorbura 
hotilor şi legă un ciur de un copac 
aproape de comoara lor. 

Seara, când se strânseră hoţii să 
mănânce, tatăl lui Prichiduţa, după cum îl 
învățase acesta, veni în pădure cu o 
căruţă împrumutată de la un alt ţăran şi 
lăsă caii mai la o parte, iar când prinseră 
hoţii a mânca, se duse şi începu a izbi 
ciurul de trunchiul copacului. 

- Ce să fie asta, mă? se întrebară 

hoţii. 

Şi fiindu-le teamă, ca omului cu 
musca pe căciulă, trimiseră pe 
Prichiduţa, că era mai isteţ 

şi mai dibaci, să vază ce e. Prichiduţă se 
duse şi, când ajunse acolo, începu să 
tipe: 

- Lăsaţi-mă, că nu sunt eu hoţul, hoţii 
sunt colea la scorbura unui copac, 
mănâncă! 

Şi se speriară aşa de cumplit hoţii, 
încât fugiră prin pădure, care pe unde 
nimeri. lar Prichiduţă, cum îi văzu 
răspândiţi, cum îi zise lui tată-său să vie 
repede cu căruţa să o încarce cu bănetul 
şi comorile ce erau acolo... După ce o 
încarcă, se urcară amândoi în căruţă şi 
mână, băiete! Au dat fuga acasă cu avuţie 
mare şi de-atunci a rămas tată-său bogat 
şi a trăit din belşug cu nevasta şi cu 
Prichiduţă. Cine nu crede povestea asta 
să spună el alta mai încornorată. 


Măciuchita fermecată 


A FOST ODATĂ, şi acum poate să fie, 
dar nu se ştie, a fost odată un tăietor de 
lemne, om sărac şi cinstit, care trăia la 
marginea unui orăşel 

şi avea bietul o droaie de copii. Muncea el 
din zi până în noapte, dar truda-i era 
deşartă, căci liota de copii stingeau tot. 

Amărât cum era, sărmanul creştin zise 
într-o zi neveste-si: 

- Nevastă, mălai n-avem, fă-mi o 
turtă de tărâţe şi pune-mi-o în traistă, 
căci mă duc în a lume, doar oi scăpa 
cumva de pârdalnica asta de sărăcie. 

Nevastă-sa îi făcu turta; el o luă şi, 
punân-du-şi-o în traistă, porni spre soare- 
răsare. Merse el ce merse, până ce 
ajunse la marginea unei păduri şi se opri 
la un izvor cu apă limpede ; se întinse pe 
iarbă, să mai răsufle, că doar lungă-i 
fusese calea şi i se făcuse o foame de nu 
mai vedea cu ochii. Scoase din traistă turta 
şi se puse să mănânce. 

Pe când mânca şi se gândea cam ce 
ar putea face să iasă la liman cu sărăcia, 
iată că zăreşte doi oameni, unul bătrân şi 
altul tânăr, venind spre dânsul. Erau 
Dumnezeu şi cu Sfântul Petre, căci pe 
atunci Dumnezeu umbla de multe ori pe 
pământ ca să poată vedea cu ochii lui 
nedreptăţile şi suferinţele oamenilor. 

Cum ajunseră lângă dânsul, îi deteră bună 
ziua şi el, sculându-se, le mulţumi. 
Dumnezeu atunci zise: 

- Măi creştine, nu cumva ai de ale 
mâncării, 
căci noi avurăm, dar le-am isprăvit; şi cum 
vezi, 
ziua-i abia la jumătate şi până în sat la noi 
mai e 
încă o bună cale. 

Omul nostru nici se mai gândi şi, 
întinzân-du-le turta, le zise: 

- Ţineţi, oameni buni, eu unul m-am 
săturat; 
sărac sunt, da' din ce am dau şi eu. 

Sfântul Petre se uită la Dumnezeu pe 
furiş, căci văzură ei dărnicia săracului, 
care da tot, şi da cu dragă inimă. 

Luând ei turta o împărţiră în două şi, 
pe când mâncau, Sfântul Petre zise 
creştinului: 

- Da' încotro te duci, măi omule? 

- la mă duc şi eu pe unde-oi vedea cu 
ochii, că doar mi-a fost îndeajuns cu 
sărăcia; şi apoi ştii, când copiii-ţi plâng în 
vatră şi tu n-ai să le dai nici o îmbucătură, 
parcă ţi se rupe sufletul. Am plecat, că 
poate oi da şi eu de vreun noroc. 

Sfântul Petre se uită la Dumnezeu şi, 
când fu să plece, îl trase deoparte şi-i 
zise: 

- Doamne, dă ceva săracului acesta, 
că-l vezi cât de cinstit şi milos este! 
- Bine, Petre, dar îi vedea că ăst om n- 
o să prea aibă parte de ceea ce i-oi da. 
Şi-apoi scoțând din sân o faţă de 
masă, o dete creştinului, zicându-i: 
- Ţine asta de la noi, pune-o în 


traistă şi 
numai când vei ajunge acasă s-o scoţi şi 
să-i zici: 


„întinde-te, masă". 

Creştinul o vâri în traistă, dar, 
urmându-şi calea înainte, gândul îl tot 
muncea că ce-o fi cu faţa de masă şi, cum 
mergea el, se opri sub un pom, o scoase 
din sân şi-i grăi: 

- întinde-te, masă! 

Cât ai clipi din ochi, se întinse o 
masă şi se umplu cu fel de fel de bucate 
şi vinuri, care de care mai bune. De 
bucurie, tăietorul de lemne nu mai luă 
nimic din ele şi iute îi zise: 

- Strânge-te, masă! 

Căci uitai să vă spun că, la plecare, 
Sfântul Petre îi spusese că de s-o întinde 
masa şi o vrea s-o strângă, numai să-i 
zică: „Strânge-te, masă", şi masa se 
strânge singură. 

Apoi de văzu tăietorul ce noroc 
dăduse peste dânsul, numai ce se 
îndreptă spre casă, că doar scăpase de 
sărăcie. 

Pe drum însă, parcă-l  pişcă 
necuratu' să s-abată pe la cârciuma 
cumătrului. La drept vorbind, nu-l prea 
avea  cumătrul la inimă, căci de, 
carciumar era, şi el ca negustor nu-i prea 
plăcea să-i calce fitecine în casă. Dar de-l 
văzu vesel şi cu faţa luminată, mirosi că 
nu-i de-a bună cu tăietorul şi-i veni-n 
minte să-l întrebe, cum e obiceiul 
românului, ba de cumătră, ba de copii, 
ba cum o mai duce cu sărăcia, şi câte şi mai 
câte. 

- Slavă Domnului, oi duce-o cum oi 
duce-o, 
dar de sărăcie nu mă plâng, mulţumesc 
lui 
Dumnezeu c-am scăpat pentru totdeauna 
de ea! 

Cumătrul se uită la nevastă-sa, şi 
unde începură amândoi să mi-l cinstească 
ba cu rachiu, ba cu vin, pân' ce românul 
prinse la limbă şi, cum i se făcu foame, 
scoase numaidecât faţa de masă din traistă 
şi-i zise: 

- întinde-te, masă! 

Şi masa se întinse pe dată, de 
rămaseră cumetrii cu gura căscată. 

După ce se ospătară şi mai băură din 
vinurile cele mai bune, şi cum se cam 
ameţise dânsul, cumătru-i puse gând rău, 
ca să-i fure faţa de masă fermecată. 

- Ştii una,  cumetre, îi zise 


cârciumarul, cum 
vezi, s-a înnoptat şi tocmai bine nu prea 
te ţii pe 


picioare, ar fi bine să rămâi să dormi la 
noi. 

Tăietorul, dacă văzu atâta bunătate 
de inimă, rămase. Strânse faţa de masă 
bine, o puse în traistă şi se culcă. Obosit, 
adormi îndată. 

Cum văzură că a adormit, cumetrii 
se sfătuiră ce se sfătuiră, ca să-i fure faţa 
de masă fermecată. Căutară o faţă de 
masă la fel şi, când îi era somnul mai greu, 
traseră traista de sub capul tăietorului, 
luară faţa de masă fermecată şi o puseră 
pe cealaltă în locul ei. 

A doua zi, nici nu se îngâna bine 
ziua cu noaptea, şi tăietorul se sculă, îşi 
luă traista şi, luându-şi rămas bun, se 
îndreptă spre casă. 

Omul nostru nici că mai vedea 
pământul sub picioarele lui, aşa mergea de 
iute când se gândea câtă bucurie or să 
iabă nevasta şi copiii când s-or vedea 
scăpaţi de sărăcie. 

Ajungând el într-un târziu acasă, nu 
spuse nimic neveste-si şi numai puse de se 
aşezară cu toţii roată; el scoase atunci faţa 
de masă din traistă şi-i zise: 

- întinde-te, masă! 

Dar masa să se întindă ba! Mai zise o 
dată şi încă o dată, dar degeaba, faţa de 
masă sta neclintită. Biata femeie crezu că 
bărbatu-su şi-a ieşit din minţi. 

Deznădăjduit şi neştiind ce să 
creadă, tăietorul se hotărî din nou să-şi ia 
lumea în cap, că doar de astă dată o fi 
mai norocos. 

Plecă el, şi merse zi de vară până-n 
seară, amărât în suflet, până ce ajunse 
într-o  vâlcea, unde rămase să se 
odihnească. Şi cum stătea el pe gânduri, 
numai ce văzu venind spre dânsul iar cei 
doi oameni pe care-i mai întâlnise; ei mânau 
de la spate o mieluşea. 

Cum ajunseră în dreptul lui îi deteră 
ziua bună şi întrebându-l cam ce caută 
prin partea locului, el le povesti de-a fir- 
a-păr toată întâmplarea. 

Dumnezeu, milos cum e el, îi zise: 

- la ascultă, măi creştine, ţine 
mieluşeaua asta, du-te cu ea acasă, dar 
până acolo vezi, fereşte-te să-i zici: 
„Scutură-te, mieluşea!" şi, de-i vrea să nu 
se mai scuture, să-i zici: „Opreşte-te, 
mieluşea!" 

- Bine, oameni buni, aşa voi face. 

Şi, mulţumindu-le, se înturnă spre 

casă. 

Când nu se mai zăriră Dumnezeu şi 
Sfântul Petre, tăietorul îi şi zise: 

- Scutură-te, mieluşea! 

Mieluşeaua se scutură şi unde 
începu să curgă bani de rămase tăietorul 
înlemnit! 

Văzând el şi minunea asta, îi zise să 
se oprească, şi apoi, punând banii în 
chimir, îşi urmă calea înainte şi se gândea 
ce ciudă o să-i fie cumătrului şi cum o să- 
l pizmuiască acum, căci de, bună era faţa 
de masă, dar parcă mai buni sunt banii. 

Văzându-l dar cumetrii că trece prin 
faţa cârciumii aşa voios cu mieluşeaua, li 
se părură lor că iar nu-i lucru curat la 
mijloc, căci doar ştiau ei bine că tocmai 
de-a binelea nu i-o fi fost lui când s-a 
văzut fără faţa de masă fermecată. îl 
ospătară iar, îi deteră băutură şi, văzând 
că nu se dezlipeşte de mieluşea, gândiră 
că trebuie să fie ceva cu dânsul, şi într- 
atât stăruira de capul lui să lase 
mieluşeaua să pască la un loc cu oile lor, 
încât tăietorul le intră în voie. 

Când fu să plece, el îşi luă mieluşeaua 
şi le spuse toată minunea ei. 

Cum ajunse la nevastă, scoase 
parale din chimir şi-i zise: 

- la aceşti bani şi du-te la târg de 
cumpără 
ceva copiilor de-i îmbracă; adu şi ceva de 
mâncare, că de acum încolo, slavă 
Domnului, am 
scăpat de sărăcie. 

Pe biata nevastă n-o mai încăpea 
pământul de bucurie. Alergă în târg, 
cumpără ceva îmbrăcăminte pentru 
copii, cumpără şi pentru ea, târgui de-ale 
gurii şi, venind acasă, ospătară cu toţii, 
mulţumind lui Dumnezeu. 

Tăietorul nostru, care-şi cam golise 
chimirul, şi-aduse aminte de mieluşea. O 
aduse aşadar în casă, scoase copiii afară 
şi, rămânând singur cu nevastă-sa, zise: 

- Scutură-te, mieluşea! 

Oiţa, fiind adusă în braţe, se cam 
zdruncinase sau cine ştie cum i s-o fi 
părut ei în casă, c-ar fi în staul, că, 
scuturând din coadă, dete bietului tăietor 
altceva în loc de bănuţi. Tăietorul cam 
holbă ochii văzând aşa daruială, dar nu-şi 
pierdu cumpătul şi, după ce mai aşteptă 
puţin, zise încă o dată: 

- Scutură-te, mieluşea! 

De astă dată mieluşeaua nu mai dete 
nimic; mai zise el o dată şi încă o dată, 
dar degeaba, mieluşeaua începu a behăi. 

Cum văzu sărmanul tăietor această 
nouă nenorocire, se puse pe gânduri. Se 
gândi el ce se gândi, da' nu-şi putea da 
seama cum de se făcea că, ajungând 
acasă, şi faţa de masă şi mieluşeaua îşi 
pierduseră darul. 

îl bătu gândul să creadă că nu 
cumva cumetrii i-or fi făcut vreo poznă? 
Dar, răzgândin-du-se, îşi zise că de bună 
seamă cei doi oameni şi-au râs de dânsul. 

Necăjit, bietul tăietor puse de-i făcu 
iar o turtă şi plecă pe acelaşi drum. Merse 
el ce merse, până ce ajunse iarăşi la 
marginea pădurii unde căpătase faţa de 
masă, cu gândul că de i-o mai ieşi în cale 
oamenii aceia, le-o arăta el, să-şi facă râs 
de un om sărac ca dânsul. Dar nu trecu 
multă vreme de când se oprise el la pădure 
şi iacă pâş, pâş, pe departe treceau iar 
Dumnezeu şi Sfântul Petre. Cum îi văzu 
dânsul, numai că mi se repezi la ei cu gând 
să-şi scoată focul de batjocura ce-i 
făcuseră; dar nu ştiu cum că, de-i ajunse, 
pe loc îi pieri toată mânia. 

Dumnezeu, pricepând gândul 
omului, îl întrebă de ce a venit iar prin 
partea locului. El le povesti toată 
întâmplarea şi apoi dacă Sfântul Petre îl 
întrebă de a făcut tot ce i-a zis, bietul 
tăietor nu se gândea că minte şi spuse 
curat c-a făcut aşa după cum îl sfătuise. 

Dumnezeu, văzându-l că minte, 
scoase din traistă o măciuchiţă şi-i zise: 

- la-o şi du-te acasă, dar pân' ce-i 


ajunge 
să nu-i zici: „Săi, măciuchiţă"; şi apoi, de-i 
voi să 


se oprească, zi-i: „Opreşte-te, tărtăcuţă". 

Cum grăiră dânşii, se şi făcură 

nevăzuţi. 

Mulţumit, tăietorul o luă spre casă, 
gândind că şi măciuchiţă o avea darul 
celorlalte. 

„Lasă, îşi zicea el, că doar prost nu 
mai sunt să-i zic să se oprească. De o avea 
darul mieluşelii, apoi o să tot saie, că de 
oprit n-oi mai opri-o". 

Dar cum mergea dânsul, îi veni în gând 
că de ce ar mai aştepta să ajungă acasă şi 
n-ar pune-o să saie, pân' şi-o umple toată 
dăsaga cu galbeni. Scoase măciuchiţă, şi 
nici una, nici alta îi zise: 

- Săi, măciuchiţă! 

Şi unde-mi începu măciuchiţă să 
saie, şi unde mi ţi-l croia, nene, pe 
spinare de-i pârâiau 

oasele. O rupse el d-a fuga, de credeai că 
fuge pământul sub el, dar măciuchiţa tot 
după el. 

- Stai, măciuchiţa! Măciuchiţa, jap! 

- Opreşte-te, măciuchiţa! 

Măciuchiţa, jap! nu-l slăbea deloc; 
până ce-şi aduse aminte de tărtăcuţă, şi 
cum îi zise: „Opreşte-te, tărtăcuţă'“, 
măciuchiţa se opri şi căzu pe iarbă. De- 
abia acum îşi aduse aminte că trebuia să 
nu se oprească decât acasă. Acum 
înţelese de ce şi faţa de masă şi 
mieluşeaua-şi pierduseră darul. 

Tot gândindu-se el, cum mergea spre 
casă, ajunse iar în dreptul cârciumii 
cumătrului. Cum îl văzură, cumetrii săriră 
înaintea lui, îl chemară în casă, îl 
ospătară cu ce aveau mai bun, îi deteră 
de băut şi, fiindcă vedeau că nu se 
dezlipeşte cu nici un chip de traistă, 
socotiră ei că vreo nouă minunăţie o fi 
dat peste el. 

- Da' mai lasă, cumetre, traista aia la o 
parte, îi zise cumătră cu glas mieros, că 
doar nu ţi-o lua-o nimenea de la noi. 

- Aşa e, cumătră, răspunse tăietorul, 
dar vezi că am ceva într-însa şi de-oi zice: 
„Săi, măciuchiţa", minune cerească se 
face. 

Cumetrii se şi înţeleseră din ochi şi, 
cum  isprăviră de mâncat, ziseră 
tăietorului: 

-Ascultă, cumetre, ar fi bine să 
rămâi şi în astă noapte la noi, că, după 
cum vezi, e deja târziu, şi apoi, ori de-i 
pleca azi, ori de-i pleca mâine, nu-i tot 
aia? 

Tăietorul rămase, se culcă şi, pe 
când îi era somnul mai dulce, numai că 
se pomeni ca o furtună pe uşă cu 
cumetrii, care ţipau ca din gură de şarpe, 
şi unde începură a mi se ruga de 
cumatrul să-i scape de măciuchiţă, că i- 
or da îndărăt şi faţa de masă şi 
mieluşeaua. 

Atunci  pricepu  tăietorul toată 
şiretenia cumetrilor şi zise: 

- Opreşte-te, tărtăcuţă! 

Cumetrii, de frica măciuchiţei, i- 
aduseră îndărăt şi faţa de masă şi 
mieluşeaua,  rugân-du-l să-i ierte. 
Tăietorul nici nu mai aşteptă să se crape 
de ziuă şi o porni spre casă cu faţa de 
masă fermecată şi măciuchiţă în traistă, 
şi cu mieluşeaua în braţe. , 

A doua zi, unde-mi întinse o masă 
împărătească şi făcură un chef ce tinu 
trei zile şi trei nopţi, de părea că nu se 
mai sfârşeşte. 

De atunci tăietorul nu mai duse grijă 
de sărăcie şi trăi multă vreme, şi o mai fi 
trăind şi astăzi, de n-o fi murit. 


Dan şi bivolii cei albi 


A FOST ODATĂ un unchiaş; şi ăst 
unchiaş avea un fecior care, după ce era 
frumos d-o minune, apoi era şi 
năzdrăvan. 

într-o zi, când sta acasă pe prispă, 
de se odihnea, numai se pomeneşte 
unchiaşul cu fecioru-său că aduce doi 
bivoli albi şi-i zice să îngrijească bine de 
ei şi să le dea de mâncare şi apă la vreme, 
că el are să plece departe şi-o să lipsească 
mult; iar cât o lipsi el, ei îl vor îndestula 
cu de toate. Apoi trase basmaua de la brâu 
şi i-o dădu, spunându-i s-o ţie atârnată în 
cui; şi de-o vedea vreodată curgând trei 
picături de sânge din ea, să ştie că ori e 
mort, ori e în primejdie de moarte. 

Când auzi bietul bătrân că fiu-său 
vrea să plece şi că-i vorbeşte de primejdii 
şi de moarte, îl podidi un plâns ş-o jale 
de... plângea şi firea prin preajma lui. Apoi 
începu a se ruga de el: 

- Măi Dane, măi - că Dan îl chema 
pe băiat -, cum să pleci tu, taică, să mă 
laşi pe mine singur, bătrân cum sunt... 
Dacă mi-o veni ceasu' morţii, ş-oi muri ca 
un câine acilea, că tu ştii bine că rude n- 
avem; vecinu'... de!... ca vecinu', ce-i pasă 
lui de tine? Şi chiar de n-oi muri, ce viaţă 
o să mai duc eu, gândindu-mă mereu c-ăi 
fi în primejdie de moarte? Rămâi aci, 
măi... Rămâi, flăcăiaşul taichii, rămâi să 
fiu şi eu barem vesel pân-oi închide ochii, 
ş-apoi te-i tot duce, c-a ta o fi lumea d- 
acolea-ncolo. 
- De rămas nu rămâi, taică, nici c-un 
preţ; da' de primejdie să nu-ţi fie aşa 
teamă, că ştii bine că sunt năzdrăvan şi 
nu mi-o fi greu s-o ocolesc, da, de! dacă s- 
o întâmpla d-oi păţi ceva, şi-i vedea picând 
sânge din basma, cum ţi-am spus, să te 
duci să le spui bivolilor şi să le dai 
drumul, că vin ei de mă scapă. 

Dac-a văzut unchiaşul că rost să-l 
înduplece nu e, zise şi el: 

- Bine, taică, du-te dar; da' să-ţi dau 
eu armele mele din tinereţe, alea de mi Ie- 
a dat zâna de-ţi spuneam eu că se- 
ndrăgostise de mine, că sunt vrăjite şi 
poate ţi-or sluji şi ele la ceva. 

Şi se duse unchiaşul şi scoase 
armele de unde le-avea pitite, şi le dădu 
lui Dan, care plecă după ce-şi luă ziua 
bună şi-i sărută mâinile ca unui părinte. 

Pasămite Dan auzise că împăratul 
acelui ţinut vrea să-şi mărite fata, căreia 
îi dădea de zestre avuţie nenumărată şi se 
prindea că, după ce-o muri, ginere-său să 
moştenească scaunul împărăției, că el 
urmaş de parte bărbătească n-avea. Da' 
hotărâse să n-o dea după nimeni, până nu 
s-o găsi unul care să fie aşa de viteaz şi de 
vrednic, să-i dovedească pe toţi care or 
mai veni s-o ceară. 

Pomi aşadar Dan spre curtea 
împărătească şi merse, şi merse... pân- 
ajunse; dacă ajunse, aşteptă acolo până-i 
dovedi pe toţi care veniseră cu gândul să 
ia pe fata împăratului şi se luă la luptă cu 
ei; dar n-avu mult de lucru: cu armele lui 
vrăjite, numai îl atingea o dată pe 
potrivnicul său şi-l dobora la pământ. 

împăratul, cum se sfârşi lupta, 
chemă pe Dan la dânsul, îl sărută 
părinteşte pe frunte şi-l prezentă fetei, 
apoi a doua zi se făcu nunta; iar după 
nuntă se aşezară pe chef, ş-o ţinură: 


Șapte zile şi şapte 
nopți, Cum fac 
împărații toți. 


Pân-aci, toate merseră bine; şi d- 
acum încolo poate că ar fi mers şi mai 
bine, de nu s-ar fi întâmplat să iubească 
fata împăratului pe altul. Cât era Dan de 
frumos, degeaba!... tot p-ăla îl plăcea, că 
de! aşa e, pe cine pune rumânu' ochii 
întâi, ăla e şi pace. Ce să facă ea? Cum s- 
o scoată la căpătâi? Se gândi multă 
vreme. în cele din urmă îşi zise: „la să-l 
răpui eu mai bine!" şi se hotărî să-şi 
îndeplinească gândul. Dar în ce chip? Că 
de armele sale vrăjite el nu se dezlipea şi, 
cu ele lângă dânsul, nu era chip să facă 
ceva. 

„Să-mi aduc pe cel pe care-l iubesc 
slugă la palat, se hotărî fata împăratului. 
Şi, cum oi găsi prilejul, să pui mâna pe 
arme, să i le ascund, ş-apoi să-l omoram." 

Aşa şi făcu; şi într-o seară, când se 
pregăteau să se culce, ca toţi pământenii, 
îi zise lui Dan fata împăratului: 

- Dar mai lasă deoparte armele 
acelea ale tale, că doar n-or veni hoţii să te 
omoare! Nu pot să mă mişc şi eu niţel în 
somn, că mă-nghioldesc, când în spate, 
când în piept. 

- Nu, nu se poate! răspunse Dan. 

- Dacă mă iubeşti, Dane, atâta lucru- 
ţi cer şi eu... Nici p-ăsta nu vrei să mi-l 
faci? 

Şi-i mai zise multe până-l zăpăci pe 
bietul rumân cu vorba şi cu mângâierile 
şi-l făcu să se despartă de arme. Nici nu 
apucă s-adoarmă el bine, că se şi cobori 
jos din pat fata împăratului, le luă frumos 
de le încuie într-o odaie, ş-apoi îşi chemă 
iubitul şi-l tăiară pe bietul Dan bucăți- 
bucăţi; apoi i-au dus bucăţelele de le-au 
îngropat. 

Acasă la unchiaş, începu să picure 
sânge din basma şi unchiaşul, când văzu 
aşa, nu mai stătu să bocească, ci dădu 
fuga de-a scos căpestrele bivolilor din 
cap, zicându-le: 

- Alergaţi, bivolaşii moşului, că Dan 
e-n 
primejdie de moarte! 

Şi taman după ce au plecat tot într-o 
fugă, a dat şi el drumul lacrimilor care îl 
podideau de nu se mai putea ţine, şia 
plâns, şi a plâns... cum plânge părintele 
iubitor când îşi ştie copilul în primejdie 
de moarte. 

Bivolii, năzdrăvani cum erau -că 
năzdrăvani erau - se duseră glonţ, taman 
la locul unde era Dan îngropat şi, cum 
ajunseră acolo, cum începură a săpa şi cu 
coarnele şi cu copitele, până scoaseră 
toate bucăţelele; apoi le aşezară ei 
bucăţică lângă bucăţică, suflară unu' de-o 
parte, ş-altu' de alta, şi-l aduseră la viaţă. 

Cum se văzu Dan teafăr şi sănătos, se 
hotări îndată s-o pedepsească şi el pe 
făţarnica de  nevastă-sa, după cum 
merita. 

Porunci bivolilor să se facă doi 
unchieşi bătrâni de tot, cu bărbile albe 
colilie şi lungi până-n pământ, şi le spuse 
că el are să se facă un armăsar minunat, 
cum nu s-a mai pomenit pe faţa 
pământului de frumos. Să se ducă amândoi 
cu el la un bâlci, care se făcea în 
împărăţia lui socru-său şi la care ştia că 
venea lumea de pe lume, ca să vază şi să 
cumpere mărfurile şi vitele scoase-în 
vânzare, şi să nu-l vândă decât ălui de s-o 
învoi 


42 


să dea pe el o baniţă de galbeni 
împărăteşti, căci avea el în ştire că altul n- 
o da atât p-un cal, dar iubitul neveste-si, 
da. 

Făcură unchieşii cum îi învățase Dan 
şi intrară în bâlci ţinându-l unul de 
căpăstru dintr-o parte, iar altul dintr-alta. 
Se strânse lumea împrejurul lor când îi 
văzu şi toţi întrebau cât cer unchieşii pe 
armăsar, dar nici unuia nu-i dădea mâna 
să-l cumpere. Până iacă mai veni unul: ăsta 
era iubitul fetei împăratului. 

- Ce  cereţi pe  armăsaru-ăsta, 
unchieşilor? întrebă el. 

- O baniţă de galbeni împărăteşti, 
cucoane, să ne dai, da' să-ţi dăm un cal... 
halal de el! 

Când ajunse cu armăsarul acasă şi-l 
arătă fetei împăratului, ea, cum îl văzu, îl 
cunoscu după ochi şi-i spuse: 
= N-ai cumpărat armăsar, ci moarte... 
Asta e Dan, îl cunosc după ochi. 

- Dacă e aşa, ce trebuie să facem? 
întrebă bietul de el, înspăimântat. 

- Du-l la grajd şi pune să-l păzească 
bine, ş-apoi vino-ncoa să vedem ce e de 
făcut. 

Şi se  învoiră să-l ardă. Dar 
năzdrăvanul nostru vorbi c-o bătrână - 
care cernea nişte orz 

în grajd, şi care, când îl auzi grăind ca 
omul, începu a se închina de-ai fi gândit 
c-a văzut chiar pe dracu -, şi-i spuse să 
vie şi ea lângă rugul pe care l-o arde pe 
el, ca să se uite şi, cum o vedea că sare o 
scânteie în poala ei, s-o ia şi fuga să se 
ducă s-o arunce în gârlă, c-apoi îi dă 
avuţii să stea boiereşte şi să nu mai ştie 
ce e munca atât cât o trăi. 

A doua zi, unde puse nevasta lui Dan 
cu iubitul ei de cărară o sută de care de 
lemne şi ridicară un rug mare, mare!... 
Apoi  urcară armăsarul deasupra şi 
dădură foc lemnelor. 

Ce flăcări s-au ridicat în sus! 
Gândeai că s-o aprinde cerul, aşa se 
urcau în văzduh; iar lemnele trosneau şi 
pocneau de te asurzeau. Baba stătea şi 
ea printre lume p-acolo; cum îi sări o 
scânteie în poală, fugi repede la gârlă ş-o 
aruncă; şi, cum o aruncă, se făcu din ea 
un răţoi cu totul şi cu totul de aur şi cu 
ochii ca nişte pietre nestemate. 

Peste două-trei zile se plimba fata 
împăratului cu iubitul ei pe marginea 
gârlei. Plimbân-du-se ei, iacă, nu ştiu cum 
îşi aruncară ochii pe gârlă şi văzură 
răţoiul. 

-Aoleu, ia te uită ce frumos răţoi! 
grăi fata împăratului către iubitul ei. Hai 
să vedem, oare nu l-om putea prinde? Că 
uite ce aproape e de marginea apei. 

Şi se luară după el. Răţoiul cât colea, 
lângă ei, doar mâna nu se lăsa să puie pe 
el. Văzând aşa, fata împăratului îşi sfătui 
iubitul să-şi scoată armele vrăjite ale lui 
Dan şi să le pună deoparte, ca să-i fie mai 
uşor, c-acum n-are de cine să se mai 
teamă. El ascultă şi le lăsă jos, apoi se 
luă după răţoi; dar ce făcu răţoiul, cum 
se învârti... odată se repezi afară din apă, 
se făcu om la loc şi puse mâna pe arme. 
Apoi îi luă de gât pe amândoi şi îi aruncă 
în gârlă, unde se înecară. 

Nemaiavând ce face acolo, se 
întoarse acasă la tată-său şi rămase acolo 
spre bucuria lui. Mai târziu se însura c-o 
fată săracă, dar frumoasă şi cinstită, ş-au 
trăit multă vreme, până la adânci 
bătrâneţi, în fericire şi linişte. 


împăratul peştilor 


A FOST ODATĂ un om care se 
îndeletnicea cu pescuitul; şi ăst om avea 
un fecior, pe care îl învăţa tot meşteşugul 
lui, că, vezi bine, altul de unde să ştie? 

într-o zi, dând cu năvodul, iacă 
prinse un peşte mare şi frumos; avea nişte 
solzi de luceau parcă erau pietre scumpe. 
Dacă îl prinse, îl duse la mal de-l dădu lui 
fiu-său să-l ţie, şi el o luă iar pe eleşteu, 
ca să mai prinză. 

N-apucă să se depărteze bine 
pescarul, şi se pomeni fiu-său că peştele 
vorbeşte şi-i zice cu grai blând şi parc-ar 
fi plâns: 

- Băieţaş, băieţaş, aruncă-mă-n apă, 
că eu sunt împăratul peştilor şi, de mi-i 
face binele ăsta, şi eu mult bine ţi-oi face 
ţie. 

Băiatul se minună când auzi că 
vorbeşte peştele şi făcându-i-se milă de el, 
că se ruga de-ar fi muiat şi-o inimă de 
cremene, îl făcu scăpat în eleşteu. 
Peştele, cum se văzu la largul lui, se 
cufundă o dată şi iar ieşi deasupra apei, 
ş-apoi se dete afund de tot. 

Trecu ce trecu şi iacă se întoarse 
pescarul blestemând ca un turbat, că nu 
mai prinsese nici vreun baboiaş măcar. 

- E încailea bun de ceva peştele ăla, 
mă? întrebă pefiu-său. 

- L-am aruncat în apă, tată, că a 
vorbit şi s-a rugat de mine să-i dau 
drumul; zicea că e-mpăratul peştilor, 
răspunse băiatul. 

Pescarul nici una nici două, cum era 
necăjit, luă pe băiat la bătaie... Că aoleo, 
că vai de mine, el dădea pe unde nimerea; 
şi dă-i şi mai dă-i până, ostenind, îi dădu 
drumul. 

Se duseră ei acasă şi în seara aia 
postiră zdravăn, şi mai şi ca în ajunul 
Paştelui, că nu mâncară nimic. 

A doua zi, nu ştiu cum îi veni bine 
pescarului şi iar îl luă la bătaie pe băiat; 
şi azi aşa, mâine iar aşa, se luă, bietul, de 
gânduri cu atâta bătaie şi, într-o zi, îşi luă 
câmpii. Se duse el drept înainte multă 
vreme şi dădu de un oraş; cum intră el, 
iacă, lângă un zid, un pitic, care, cum îl 
văzu, veni la el şi-i dădu ziua bună. El, 
cum era singur, prinse să se 
împrietenească bucuros cu piticul şi se 
prinseră fraţi de cruce, 

jurându-se să nu se mai despartă deloc şi 
ce-or avea să împartă în două. 

Să împartă... să împartă, dar ce să 
împartă? Că n-aveau para chioară în 
buzunar; dacă văzură aşa, se hotărâră să 
se bage slugi. 

Găsiră ei loc, amândoi la un stăpân, 
şi se tocmiră. într-o zi, stând piticul la 
poartă, că-şi sfârşise treaba, iacă vede un 
om călare pe un cal şi ăst om mai mâna 
cinci cai dinapoi, şi avea cu el ş-o slugă. A 
doua zi, tot pe vremea aia, omul cu caii 
trecu iar cu altă slugă, a treia zi iar şi în 
toate zilele trecea tot cu slugi noi. 

Piticul, văzând că omul acela tot 
schimba la slugi mereu, se gândea: „Măi, 
ce-o fi făcând cu slugile dinainte?" Dar nu- 
şi putea da cu socoteala deloc. Până se 
hotărî într-o zi să se ia după el, să vadă 
unde se duce şi ce face. 

Plecă el deci şi se duse în târg, ş- 
acolo aşteptă până trecu bogatul călare şi 
văzând un om care sta cu mâinile în sân, 
îl tocmi, îl puse pe cal şi plecă la drum cu 
el; piticul se luă după ei. Trecură printr-o 
livadă frumoasă, numai cu flori; după 
aceea intrară într-o pădure şi umblară ce 
umblară şi se opriră la rădăcina unui 
copac. Dacă 

se opriră, descălecară, iar bogatul scoase 
dintr-o traistă o frânghie, o atârnă de un 
cârlig de fier ce era bătut acolo şi puse pe 
omul ce era cu el să se suie în copac. 

Se sui omul tocmai în vârf, ş-acolo 
de ce dădu? Să te miri, să te cruceşti... 
coşcogeamite coşul, plin cu pietre 
scumpe. 

-Aoleo, nene, că mi-a zburat vederile, 
bate-le-ar pârdalnicu' de nestemate!... 
zicea sluga de sus din copac. 

- Haide, coboară mai repede cu el, 
zise 
bogatul şi nu mai urla acolo! 

Sluga cobori cu coşul jos, bogatul îl 
deşertă în nişte dăsagi şi, după ce-l 
deşertă, i-l dădu să-l suie la loc de unde l- 
a luat. Se urcă sluga, puse coşul la locul 
lui şi, când să se dea jos, ia frânghia de 
unde nu-i! 

- la atârnă frânghia aia, boierule, să 


mă dau 
jos, că doar n-oi sări d-aici să-mi frâng 
ceva, să 


rămâi beteag! 

Bogatul însă îşi aşeza sacii pe cai, 
fără să răspundă nimic. 

- Măre, n-auzi?... Lasă gluma, 
boierule, zise 
sluga. 

Mai zise el ce mai zise, dar bogatul se 
făcea că n-aude şi, sărind pe un cal, pe-aci 
îi fu drumul. 

- Mă boierule, mă, ia stai, ia... Mă, 
vino mă de-mi ajută să mă dau jos, că n- 
am vorbit să mă laşi aici, atunci când ne- 
am tocmit. 

Boierul de unde?... că fugea, fugea 
de scăpărau copitele cailor. Biata slugă 
văzând că se îngroaşă gluma, că boierul se 
făcuse nevăzut, începu a plânge de-ţi era 
mai mare mila să-l fi auzit. 

Piticul sta ascuns, că vrea să vadă ce 
s-o mai întâmpla. 

Când tot zbiera sluga, iacă, dintr-o 
scorbură de la rădăcina copacului ieşi un 
balaur cu o gură de te lua groaza, şi se sui 
încet pe copac în sus, până ajunse în vârf, 
unde era bietul om, şi unde deschise gura 
d-o făcu cât toate zilele şi dintr-o 
îmbucătură n-avu ce alege din bietul om. 
lar după ce-l înghiţi, deschise iar gura şi 
vărsă din ea pietre scumpe roşii, şi mai 
verzi şi mai albe, până umplu coşul şi, 
după ce-l umplu, cobori şi intră frumos în 
scorbura lui. 

Bietul pitic înlemnise acolo de frica şi 
de mila bietului rumân, dar, când văzu că 
balaurul a intrat 

în văgăuna lui, o luă şi el înapoi pe drum 
şi se întoarse acasă. 

A doua zi, când trecu bogatul cu caii 
prin târg, cine-i ieşi înainte să se ducă să- 
i ajute în pădure?... Piticul, săracu', chiar 
el, că ştia el ce ştia şi avea în gând ce 
avea. 

Se tocmi, şi hop! pe cal. Trecu el cu 
omul cel bogat oraşul, trecu livada, trecu 
şi pădurea şi ajunseră la copacul cu 
pricina. Cum ajunseră, bogatul atârnă 
frânghia, piticul se urcă, luă coşul, cum îl 
învăţă bogatul, şi se dădu jos cu el. 

Bogatul deşertă pietrele scumpe în 
dăsagi şi-i dădu coşul să-l suie la locul lui. 
Piticul, nu, că i-a venit ameţeală şi nu se 
mai suie. 

- Păi ce fac cu coşul? întrebă 
bogatul su- 
părat.Trebuie dus neapărat la locul lui! 

- lată ce să faci! Suie-l dumneata ş- 

asta e! 

Cum să se suie? Că, dacă se suia, 

trebuia 
să şi coboare, că nu era nebun să rămâie 
acolo, şi dacă n-o lăsa pe nimeni sus, nu 
mai lasă nici şarpele pietre. 

- Măi, suie-te, că-ţi dau un pumn de 
nes 
temate de colea din coş. 

Piticul nici nu voia s-audă. 

- Suie-te, mă, c-aşa ne-a fost 
învoiala... 

- Valeu, mămulică Doamne, cum se 
învârteşte pământul cu mine! urla piticul 
neţiind seama la vorbele bogatului, şi se 
tăvălea. 

Dacă văzu bogatul că nu e chip 
nicicum s-o scoată la capăt cu el, luă 
frumuşel coşul şi se sui cu el în copac. 

Piticul atât aştepta; cum îl văzu, cu 
coada ochiului, sus, îi trecu şi ameţeala şi 
tot şi se repezi la frânghie ş-o desprinse 
de cârlig, de rămase bogatul spânzurat 
în copac. 

- Lasă frânghia, mă, ce faci? Las-o 
acolo să mă dau jos! 

- Las' că stai tu bine ş-acolo, zise 
piticul încălecând. 

- Măi piticule, îţi dau dăsagii plini, 
numai pune frânghia să mă dau jos... 

Piticul îşi vedea de treabă; după ce 
sfârşi, se aşeză bine pe cal şi, când plecă, 
se întoarse spre bogat: 

- Rămâi acolo, că stai bine! îi zise şi o 
luă 
îndărăt spre oraş. 

Dă-i bietul bogat în sus, dă-i în jos, 
nimic! De sărit nici gând, că-şi spărgea 
capul de pietrele 

de jos... începu a plânge, şi plângi, şi 
plângi până auzi balaurul! Dacă auzi, se 
sui sus şi îl îmbucă pe nerăsuflate... Şi 
iac-aşa se sfârşi cu el. 

Acum piticul voia să se ducă acasă la 
bogat, dar nu ştia unde sta... Lăsă şi el 
caii în voia lor şi ei îl duseră drept acasă... 
Acolo, porţile încuiate. Căută el şi găsi 
într-o dăsagă cheia, descuie şi intră. Dacă 
intră înăuntru, rămase uimit când văzu ce 
bogății erau strânse acolo, dar îşi veni în 
fire curând şi, deşertând dăsagii, plecă să-l 
găsească pe băiatul pescarului. 

Acesta stătea trist, fiindcă nu ştia ce 
se făcuse fratele său de cruce, piticul. 
Când îl văzu, parcă văzu pe Dumnezeu, 
aşa se bucură. 

- Ce-ai făcut? Unde-ai fost? îl întrebă 
el. 

- Las' că ţi-oi spune eu pe urmă, îi 
zise piticul; acu' ia-ţi simbria şi hai cu 
mine. 

Băiatul, dacă auzi aşa, se duse la 
stăpânu-său şi-i spuse că nu mai stă şi să- 
i dea ce i se cuvine pentru munca lui. 

- Mă, da' ţie ţi s-a făcut de ducă? Ce- 
ti veni aşa hodoronc-tronc să pleci de la 
mine? 

- Să-mi dai ceea ce mi se cuvine, 
zicea băiatul, că nu mai stau. 

„Ăsta e sărit, se gândi stăpânu-său; să- 
i dau simbria şi să mă scap de belea; cine 
ştie ce mi s-o mai întâmpla şi cu el." 

- Na, şi du-te cu Dumnezeu, măi 
băiete, îi 
zise apoi, dându-i dreptul lui. 

Iar băiatul plecă şi se duse cu piticul 
la casa bogatului. Acolo dacă ajunse şi 
dacă intră înăuntru, înţepeni de tot de 
mirare, când îi spuse piticul că toate 
bogăţiile alea sunt ale lor. 

- Măi, tu-ţi baţi joc de sufletul 
meul!... 

- Ba nici gând n-am. 

- Bogățiile-astea sunt toate ale 
noastre? 

- Fără-ndoială. 

- Măi, da' minunat ai mai fost! zise el 
în cele din urmă, auzind cum a pus mâna 
piticul pe atâtea bogății. 

îmbogăţindu-se băiatul pescarului şi 
piticul, se duse vestea de averea lor ca de 
popă tuns. în vremea aia, împăratul vrea 
să-şi mărite fata şi dăduse sfoară în ţară 
că cine s-o găsi să stea cu ea o noapte în 
odaie a ăluia va fi, că fata asta avea ce avea, 
că se măritase de nouăzeci şi nouă de ori şi 
toţi ginerii se prăpădiseră, că a doua zi 
nu le mai găsea decât oasele şi nu se ştia 
cine-i mânca. 

Piticul auzind, şi ca om priceput, nu 
pierdu vremea şi se duse la palatul 
împăratului şi spuse că el are un frate de 
cruce, care se prinde să încerce să-i ia 
fata de nevastă. împăratul se  învoi 
bucuros şi-i zise să vie cât de curând, că, 
dacă va putea scăpa, fata va fi a lui. 

Piticul dădu fuga acasă, şi îşi luă 
fratele de cruce şi se duseră amândoi la 
palat. 

Seara, când intră băiatul pescarului 
cu fata împăratului în odaie, intră şi 
piticul şi se întinse pe jos. Peste noapte 
se sculă, îl luă pe băiatul pescarului de 
lângă fata împăratului şi-l puse binişor 
într-alt pat; apoi scoase paloşul şi se puse 
la pândă. Nu trecu mult şi iacă ieşi din 
fată un balaur mare; piticul, cum îl văzu, 
harş! îi reteză capul cu paloşul. Trezindu-l 
apoi pe frate-său de cruce, îi zise: 

- Ştii învoiala, frate? Ce vom avea, 
pe din două să fie... 

-Aşa e, îi răspunse băiatul. 

Iar piticul se repezi o dată cu paloşul 
înspre fată, zicând că o va tăia în două ca 
să ia jumătate. Când se trezi, fata de frică, 
nu ştiu, cam icni şi-i ieşi din gură un ou. 
Piticul se mai repezi de două ori şi mai 
ieşiră două ouă. 

-Acu, zise el, ia-ţi nevasta şi fii 
sănătos, că balaurul, ucigă-l toaca, făcuse 
încă trei ouă, care aveau să se facă trei 
balauri. 

Apoi mai spuse băiatului că el e 
peştele pe care l-a prins tată-său şi căruia 
el i-a dat drumul în apă; şi fiindcă i-a 
făgăduit că-i va face mult bine, el s-a 
tinut de vorbă şi i-a dat bogății şi l-a făcut 
ginere de împărat. 

- Ş-acu, mai zise el, aibi parte de 
mireasă şi de toate bunurile, şi rămâi 
sănătos. 

Cum zise vorbele astea, pieri din 

ochii lor. 

Când se lumină de ziuă şi veni 
împăratul, îi văzu teferi şi sănătoşi. Ce 
bucurie pe el şi pe toată lumea!... că într-o 
veselie şi un cântec au dus-o toţi şapte 
zile şi şapte nopţi. 

Şi eram şi eu p-acolo, bate-m-ar 
norocul, c-abia mă-ncăpea locu'... 


Si-am mâncat De 
m-am umflat $-am 
rămas gros, Ca un 
greiere borţos. 


Cizmele Cocoşului 


A FOST ODATĂ ca niciodată. 

A fost odată un Cocoş frumos şi 
înţelept şi s-a înţeles cu mai mulţi fraţi de ai 
lui să adune toate păsările care trăiesc pe 
lângă casele oamenilor şi să-şi aleagă şi ei 
împărat din neamul lor păsăresc. 

După ce s-au adunat toate găinile, 
rațele şi celelalte surori de ale lor, s-au 
învoit care dintre cocoşi, răţoi, curcani, 
gânsaci va fi împăratul lor, şi toţi vor avea 
să asculte de el. 

Dintre toţi fu ales Cocoşul, de care 
aveau să asculte de acum înainte toate 
orătăniile. 

Fiind ales împărat, Cocoşul, ca să se 
deosebească de ceilalţi fraţi ai lui, se 
duse la un cizmar şi-şi comandă o 
pereche de cizme frumoase din piele 
roşie de cordovan!, cu pinteni de argint. 

Când s-a văzut împăratul încălţat cu 
cizmele sclipitoare şi cu pintenii sunători 
ca nişte clopoței, 


Cordovan - piele de capră sau de oaie, tăbăcită 


vegetal; se foloseşte la fabricarea încălțămintei fine (n. red.). 

i se părea că pe lume nu este împărat mai 
frumos ca el, şi era tare ţanţoş. 

Mergând odată prin marea lui 
împărăție, cu capul pe sus, se întâmplă o 
mare nenorocire: calcă din întâmplare cu 
cizmele cele noi într-o grămadă de gunoi. 
împăratul alergă repede la vale, unde-şi 
spălă cizmele, apoi, descălţân-du-se, le 
atârnă în vârful unui plop tânăr, să se 
usuce la soare. 

Peste noapte, plopul crescu atât de 
înalt, încât Cocoşul nu mai ajunse să-şi 
poată lua cizmele din vârful lui; trebuia 
tăiat plopul din rădăcină. 

împăratul Cocoş se duse la topor, şi-l 
rugă să vină să taie plopul, ca să-şi poată 
lua cizmele din vârful lui. Toporul nu voi 
să taie plopul, zicând că acesta nu i-a 
făcut nici un rău. 

Cocoşul merse la foc şi-l rugă să 
vină să ardă coada toporului, căci acesta 
nu vrea să taie plopul, ca să-şi poată lua 
cizmele. 

- înălțate împărate, eu nu pot merge 
să ard coada toporului, deoarece el nu 
mi-a făcut nici un rău, Îi răspunse focul. 

- Bine, zise Împăratul supărat, mă 
duc la apă, să vină să te stingă. 

Ajungând la apă, o rugă: 

-Apă dragă, vino, stinge focul, că nu 
vrea să ardă coada toporului, iar toporul 
nu vrea să taie plopul, ca să-mi pot lua 
cizmele din vârful lui. 

- Nu pot, înălțate împărate, răspunse 
apa, căci mie focul niciodată nu mi-a făcut 
vreun rău. 

- Mă duc la peştii cei mari, să vină să 
bea toată apa. 

Peştii mari nu voiră nici ei să vină. 
Cocoşul se duse la pescari şi-i rugă: 

- Dragii mei, veniţi şi pescuiţi toţi 
peştii mari, căci nu vor să bea apa, apa nu 
vrea să stingă focul, focul nu vrea să 
ardă coada toporului, toporul nu vrea să 
taie plopul, ca să-mi pot lua cizmele din 
vârful lui. 

- Nu putem, înălțate împărate, căci n- 
avem ce face cu atâta peşte, că se strică, 
răspunseră pescarii. 

- Dacă nu vreţi să-mi daţi o mână de 
ajutor, spuse Cocoşul, mă duc la şoricel, 
să vină să vă roadă plasele de pescuit. 

Ajungând la şoricel, îl rugă: 

- Dragă şoricele, am venit să te rog 
să rozi 
plasele pescarilor, căci nu vor să 
pescuiască 

peştii, aceştia nu vor să bea apa, apa nu 
vrea să stingă focul, focul nu vrea să ardă 
coada toporului, iar toporul nu vrea să taie 
plopul, ca să-mi pot lua cizmele din vârful 
lui. 

- Te rog, înălțate împărate, nu te 
supăra, dar eu cu pescarii totdeauna m- 
am înţeles bine şi nicicând n-am avut de 
împărţit nimic, ca să avem vreun motiv 
de ceartă. 

- Dacă nici tu nu vrei să mă asculti, 
merg la pisicuţă şi-o rog pe ea să te 
mănânce. 

Merse aşadar  Cocoşul foarte 
supărat la pisicuță şi o rugă: 

- Dragă pisicuță, am venit la tine să 
te rog 
să vii să mănânci şoricelul, că nu vrea să 
roadă 
plasele pescarilor, aceştia nu vor să 


pescuiască 
toţi peştii, peştii nu vor să bea toată apa, 
apa nu 


vrea să stingă focul, focul nu vrea să ardă 
coada 
toporului şi toporul nu vrea să taie 
plopul, ca 
să-mi pot lua cizmele din vârful lui. 
Pisicuţă merse cu Cocoşul la şoricel; 
acesta, văzând pisicuţă, merse la pescari; 
pescarii, văzând şoricelul, merseră la 
pescuit; peştii, văzând pescarii, începură 
a bea apa; apa, speriată, o luă spre foc să- 
l stingă; focul alergă la 

topor, să-i ardă coada; toporul, de frica 
focului, se repezi la plop şi dintr-o 
lovitură îl trânti la pământ şi căzu peste 
bietul împărat şi-l omori. 

De atunci cocoşii nu mai umblă în 
cizme de cordovan, numai pinteni mai 
poartă în amintirea împăratului lor. 

Povestea spune că pe cel dintâi 
împărat al  orătăniilor l-a chemat 
„Cucurigu" şi de-atunci cocoşii tot mereu 
îl cheamă, dar el nu mai vine. 


POVESTE CATALANĂ 


Câinii năzdrăvani 


TREI VĂDUVE aveau trei feciori. 
Erau tare săraci şi aveau foarte puţin avut. 
Una trăia de pe urma celor trei vaci pe care 
le avea, alta de pe urma a trei oi şi cea din 
urmă, de pe urma a trei porci. 

Băieţii se duceau în fiecare zi cu 
vitele la păşune, şedeau împreună, 
mâncau împreună, se-ntorceau în sat 
împreună. 

La mâncare existau ades 
neînțelegeri; ba că unul a adus mai mult 
şi altul mai puţin, ba că unul mănâncă 
mai mult, ba că altul mai puţin şi aşa mai 
departe. Nu aveau prea multe de adus, 
mâncau mai mult brânză cu pâine, căci 
mama aceluia cu vacile ar fi putut să-i 
deie lucruri mai bune şi mai multe, dar 
nu se îndura. 

într-o zi se luară serios la ceartă. Cei 
doi băieţi mai săraci îi spuseră celui cu 
vacile că maică-sa este o zgârcită şi el, 
îndârjit, voi să sară 

la bătaie. Deodată apăru, nu se ştie de 
unde, un moşneag şi ei îl luară drept 
judecător. 
- Moşule, spune dacă nu avem 
dreptate! Noi suntem mai săraci şi 
aducem de mâncare mai mult decât el, a 
cărui mamă are mai mult decât mamele 
noastre, şi la mâncare vrea parte egală, 
spune-i că nu are dreptul s-o ceară. 
- Ba să avem iertare, că totul se 
poate împărţi. Dar, dacă credeţi că voi aţi 
adus mai mult, daţi-mi şi mie ceva, căci 
sunt mort de foame şi vă va rămâne la fel 
tuturor, răspunse moşul. 
- Eu nu dau nimic din partea mea! 
răspunse cel cu porcii. 
- Şi nici eu! preciza cel cu oile. 
- la partea mea toată, moşule, spuse 
cel cu vacile, şi voi mulge şi o vacă să-ţi 
dau lapte, chiar de-arfi să capăt bătaie de 
la maica, pentru fapta aceasta! 
- De ce să te bată? 
- Păi, va băga de seamă că o vacă are 
lapte mai puţin; ea este foarte isteaţă. 
- Spune, ţi-ar plăcea să ai câini? îl 
întrebă moşneagul. 

-Tare mi-ar plăcea! răspunse băiatul. 

-Atunci, îţi voi arăta pe cei trei câini ai 
mei. Bătrânul fluieră, şi trei câini de o 
frumuseţe fără pereche veniră în goană. 
- Dumnezeule mare, dar frumoşi mai 
sunt! se miră băiatul. 
- Eu ti-i dau, spuse moşul, în schimbul 
celor trei vaci ale tale. 
- Vai, moşule, cum aş putea să fac 
aşa ceva? Maica m-ar omori în bătaie. 
Cum să dau trei vaci, petrei câini? 
- Uite ce este, băiatule, tu spune-i 
mamei tale ce ţi-am propus şi eu voi veni 
mâine, tot în acest loc, după răspuns. 
Bătrânul dispăru şi, cum seara sosise, 
băieţii îşi luară vitele şi porniră spre 
casele lor. Când a ajuns cu vacile acasă, 
băiatul spuse mamei sale că a văzut trei 
câini, cum n-a mai văzut niciodată, şi îi 
povesti despre cererea bătrânului. 
- Trebuie să fii nebun sau prost, 


răspunse 
maică-sa, ca să primeşti un astfel de târg. 
să nu 


te mai aud, că va fi vai de tine, dacă faci 
vreo 
neghiobie! 

Băiatul plânse, se rugă de maică-sa 
şi o plictisi într-atât, încât mancă şi 
bătaie. A doua zi, 

îşi luă traista cu mâncare şi plecă la 
câmp, cu vacile sale. Acolo îl aştepta 
moşul, căruia îi povesti ce pătimise. 

- Păcat! spuse moşul. Cu aceşti câini ai 


fi avut 
tot ce ţi-ar fi dorit inima şi mâncarea nu ți- 
ar fi lipsit 


niciodată. Ei pot orice, deoarece sunt câini 
vrăjiţi. 

- Facem schimbul, moşule! zise 

băiatul. 

Atunci moşul îşi chemă câinii şi îi 

spuse 
băiatului: 

- Acesta se numeşte Soare, iată şi pe 
aceasta care se numeşte Luna şi cea din 
urmă 
este Steluţa; îndată ce-i vei striga, vor 
veni şi-ţi 
vor îndeplini toate dorinţele. 

Bătrânul luă vacile şi plecă îndată cu 
ele, iar băiatul îşi chemă câinii şi se duse 
spre sat. Venind acasă, câinii răsturnară şi 
mâncară tot ce găsiră. Mama băiatului, 
văzându-i isprava, îl luă iar la bătaie, cu 
un băț, strigându-i: 

- Nenorocitule, ce-ai făcut? Ai dat 
bunătate 
de vaci pe împeliţaţii aceştia! M-ai 


sărăcit şi tu 
vei muri de foame de aci încolo. Vino 
numai să te 


învăţ minte, drăguţul mamei! 
Băiatul fugi de acasă de teamă şi îşi 
chemă câinii: 

- Soarele meu, Luna mea, Steluţa 
mea, haideţi cu mine! Plecăm în lume, să 
ne încercăm norocul. 

Şi plecară şi duşi au fost. în drum, 
băiatul întâlni un om, care-i povesti că 
este jale mare la Madrid, deoarece 
frumoasa prinţesă Dolores a fost furată 
de  briganzi! şi că poporul plânge, 
împreună cu regele şi regina lor, pe 
domniţa pierdută. Băiatul începu atunci să 
cutreiere în lung şi în lat ţara şi dădu într- 
o zi de un turn, unde era închisă prinţesa 
Dolores. El avea un fluier, din care cânta 
cu măiestrie şi începu o doină de jale, ca să 
ştie prinţesa Dolores că un om bun este în 
apropierea ei. Briganzii erau plecaţi după 
blestemăţiile lor şi ea era ferecată cu 
zeci de lacăte. 

Dolores se arătă la o mică 
ferestruică şi, plângând, îi spuse că îl 
roagă s-o scape de briganzii care-o 
furaseră. 

Pedro - căci acesta era numele 
băiatului -încercă în tot felul să spargă 
lacătele, dar, nereuşind, spuse câinilor 
săi: 


1 Brigand - (franţuzism) tâlhar (n. red.). 

- Tu Soare, tu Lună, tu Steluţa mea, 
de ce să rămâneţi aşa? De ce aveţi colţi şi- 
aveţi gheare?  Puneţi-le îndată la- 
ncercare! 

Şi câinii făcură, într-o nimica toată, 
minuni, căci moşul nu minţise. 

înainte de apusul soarelui, zburau 
Pedro cu Dolores pe un cal, pe care-l 
luară din drum, iar Soarele, Luna şi 
Steluţa îi însoțeau. înainte de a ajunge la 
palat, îşi luă Pedro rămas bun de la 
Dolores şi ea îi dărui inelul său, ca 
amintire. 

Regele făgăduise să-şi deie fata 
aceluia care o va elibera din mâinile 
briganzilor şi ea spuse lui Pedro că poate 
oricând să vie s-o ceară de nevastă. Pedro 
îi sărută mâinile şi îi spuse că mai are câte 
ceva de făcut şi că va veni într-o zi să-şi 
ieie răsplata. 

Dolores nu putea să spuie cine era 
acel care o scăpase şi un ministru al 
tatălui său, om rău, bătrân şi urât, îi 
spuse regelui că el ar fi fost mântuitorul 
fetei şi că îşi cere răsplata făgăduită. 
Degeaba se jura Dolores că altfel arăta 
omul care o salvase şi de care ea se 
îndrăgostise, ministrul jurase fals şi 
regele se văzu nevoit să-i deie fata de 
soţie. 

Se anunţase în toată ţara căsătoria 
domniţei. Pedro auzi şi el despre aceasta şi 
se hotări să-şi facă dreptate. 

în ajunul nunţii se pregătise un mare 
ospăț. Pedro, ajuns în faţa palatului, dădu 
ordin câinilor săi să intre în bucătărie şi 
în cămări şi să fure toată mâncarea 
pregătită. Ei se executară, şi atunci 
bucătarul-şef şi ajutoarele sale rămaseră 
consternaţi văzând cum au dispărut toate 
şi nici nu ştiau când şi cum. Pregătiră la 
repezeală ce putură, dar câinii intrară 
prin fereşti şi furară iar totul. Când veni 
timpul să servească masa, trebui 
bucătarul-şef să mărturisească regelui 
cele întâmplate. 

Dolores, auzind acestea şi 
închipuindu-şi că este vorba de Pedro şi de 
câinii săi năzdrăvani, îl rugă pe tatăl său 
să deie ordin să-i prindă şi să-i aducă 
înaintea lor. 

Pedro nu se opuse şi apăru înaintea 
regelui, a prinţesei Dolores, a mirelui şi a 
întregii curţi. 

Câinii se bucurară nespus 
recunoscând-o pe domniţă şi începură să- 
şi arate colții înspre ministrul sperjur. 

Regele îl întrebă pe Pedro: 

- Tu eşti stăpânul acestor câini? Ştii 
tu ce isprăvi au făcut ei? 

- Ştiu, răspunse Pedro, au făcut doar 
ceea ce le-am poruncit eu! 

- Şi de ce ai poruncit aşa ceva? Cum 
ai îndrăznit? 

-Am voit să vin înaintea domniei- 
voastre şi iată că m-aţi chemat! 

- Dar ce ai să-mi spui mie? 

-Am venit să spun, zise Pedro, că 
lângă maiestatea voastră stă un om 
mincinos, care voieşte să se căsătorească 
prin  vicleşug cu frumoasa prinţesă 
Dolores, fără să aibă dreptul s-o facă! Nu 
el a salvat-o! 

- Ce spui tu, băiatule, este grav! 
Ministrul mi-a salvat fata din mâinile 
briganzilor şi n-are dreptul acum s-o ieie 
în căsătorie? Cum poţi tu dovedi că ar fi 
altfel? 

- întrebaţi pe prinţesa Dolores: ce a 
dăruit salvatorului ei, spre a-l cunoaşte? 

Prinţesa fu întrebată şi ea răspunse 
că i-a dăruit inelul său cu pecetea 
regească şi că, de altfel, îl recunoaşte pe 
Pedro ca fiind mântuitorul ei. 

Pedro arătă regelui inelul şi, 
înşelătoria fiind descoperită, acesta îl 
aruncă pe ministru în temniţă, unde 
rămase multă vreme. Apoi Pedro ordonă 
câinilor să aducă îndărăt mâncările furate 
şi ospăţul avu loc, cu adevăratul mire şi 
cu o mireasă strălucitoare şi prea 
fericită. 

Amintindu-şi de maică-sa, care trăia 
singură şi amărâtă într-un sat, Pedro 
trimise s-o cheme, ca să stea la dreapta 
lui la cununie. 

Câinii, care erau de fapt nişte îngeri, 
spuseră lui Pedro: 

- Noi suntem trei îngeri şi te-am 
ocrotit pentru că ai fost atât de bun cu 
domnul nostru care ţi-a cerut de mâncare. 
Azi te părăsim. Ai tot ce poate visa un 
pământean şi nu uita că azi eşti dator să 
împărţi cu ceilalţi, mai mult decât oricând, 
prisosul tău şi noi vom veghea de sus 
asupra ta, asupra soaţei tale, asupra 
copiilor tăi. 

„„.„Şi au dispărut ca un vis, dar Pedro 
s-a căsătorit, în realitate, cu prinţesa 
Dolores, a trăit şi a domnit cu dreptate, 
ani mulţi, în ţara sa. 


POVEŞTI ENGLEZE 


Văduvul zânei 


NU ESTE AŞA DE MULTĂ VREME 
de când trăia în Towednak o foarte 
frumoasă fată, care se numea Jenny 
Permuen. Era fata unor oameni bătrâni şi 
sărmani, de aceea trebuia să muncească 
pe la casele oamenilor străini, spre a-şi 
ţine zilele. însă frumoasei fete îi plăcea 
prea mult să se gătească şi, dacă nu 
putea avea podoabe scumpe, îşi împletea 
flori în păr, stârnind atenţia bărbaţilor şi 
ura femeilor din jur. Unele chiar îi 
spuneau că nu se cuvine unei fete tinere 
să fie atât de nechibzuită, dar ea, 
uşuratică, nu le dădea ascultare. 

într-un rând rămase fără slujbă şi 
atunci se îndreptă spre stăpâna ținutului, 
dar băgă de seamă într-un târziu că 
rătăcise drumul. Se aşeză pe o piatră să se 
odihnească, dar cum zări floricele 

pe jos începu, după obiceiurile ei, să se 
împodobească amuzată cu ele. Deodată 
simţi pe cineva în spatele ei. 

Un bărbat străin începu să-i 

vorbească: 

- încotro, fată frumoasă? 

-Am plecat să-mi caut un loc, deoarece 
sunt fără lucru, răspunse fata. 

- Şi ce loc preferi? 

- Oricare, nu aleg, mă pricep la 
orice! 

- Adevărat? Ai voi să slujeşti un 
văduv cu un copil? 

- Cu dragă inimă, domnule, eu iubesc 
copiii! 

- Jenny Permuen (fata băgă de seamă 
că el îi cunoaşte numele), vei intra la mine 
pentru un an şi o zi şi, de voi fi mulţumit 
de ceea ce faci, te voi ţine mai departe. 

- Şi simbria? 

- Oricât vei voi, dar trebuie să vii cu 
mine numaidecât, căci copilul meu este 
prea trist singur! Te învoieşti? 

Fata se opuse, spunând că vrea să-şi 
vestească mama, că trebuie să-şi adune 
hainele, dar degeaba, căci el găsea 
răspuns la toate. O va înştiinţa el pe 
maică-sa, iar la dânsul acasă va 

găsi haine multe şi frumoase. O mai puse 
să facă următorul jurământ: 

-Voi rămâne un an şi o zi, o jur, voi 
rămâne un an şi o zi, o jur! 

Şi merseră atât de mult, încât biata 
Jenny începu să plângă de oboseală. 
Străinul se înduioşa şi se opriră o vreme 
să se odihnească. Fata închise ochii şi, 
când îi deschise, ce văzu? 

înaintea lor se întindea o pajişte 
acoperită cu flori, străbătută de ape 
limpezi, cu fântâni ţâşnitoare. Deodată 
apărură femei înveşmântate în aur, cărora 
bărbaţi strălucitori le ţineau companie. 
Era o lume de vis! 

- Suntem acasă! spuse străinul care 
se preschimbă şi el într-un Făt-Frumos, 
împodobit ca un soare. Acum te voi duce 
la copilul meu, mai spuse el şi intră cu 
Jenny într-o casă plină de nestemate. 

Fata nu ştia ce să privească mai 
întâi: smaragdele cât nuca de mari, 
mărgăritalele mai strălucitoare ca 
lacrimile, aurul şi argintul care îmbrăcau 
pereţii şi plafoanele. Deodată văzu un 
leagăn de aur şi în el un copil deo 
frumuseţe îngerească. 

- lată copilul de care trebuie să 
îngrijeşti! îi spuse stăpânul, apropiindu-se 
de leagănul de aur. Eu sunt regele acestei 
ţări şi voiesc ca tu să-l înveţi pe copilul 
meu lucruri pământeşti. Tu vei spăla 
copilul şi-l vei îmbrăca, îi vei da de 
mâncare, te vei plimba apoi prin grădină 
cu el şi îl vei culca atunci când va fi 
obosit! 

Jenny îşi îndeplinea datoriile cu 
râvnă, căci prinsese drag de copilul 
minunat care i se încredinţase. Cu timpul 
însă, îşi aminti de mama ei, dar gândindu- 
se la viaţa de basm pe care o ducea, uită 
de toate... 

Timpul trecea. Treceau zilele şi 
săptămânile, treceau lunile şi deodată se 
împlini anul şi ziua pentru care se 
prinsese. Când se trezi, se găsi iar în 
casa sărmană a părinţilor săi şi o văzu pe 
maică-sa cum o privea nedumerită. 
Veniră neamurile toate s-o vadă şi ea le 
povesti întocmai ce trăise aievea. 

Veni într-o zi bătrâna Măria Calinek, 
din Zennor, şi auzi şi ea despre văduvul, 
copilul şi ţara fermecată. Femeile 
spuneau că Jenny şi-a pierdut minţile. 

Bătrâna Măria îi spuse: 

- întinde-ţi braţul, Jenny, şi spune: să 
nu 
mai pot mişca braţul de am grăit o 
singură 
minciună! 

Ea repetă jurământul fără să şovăie o 
clipă, şi braţul îi rămase mlădios. 

- Vedeţi! spuse bătrâna Măria. Jenny 
nu a 
minţit, ea v-a spus adevărul! 

Şi totuşi, de atunci, Jenny nu a mai 
cunoscut fericirea. Ea s-a căsătorit cu un 
pământean şi nu l-a iubit niciodată. 
Tânjea după văduvul din poveste şi după 
copilul înger. 

Şi nu se ştie şi nu se va şti 
niciodată... a visat Jenny, sau a trăit într- 
adevăr o minunată aventură?... 


Băiatul „Cenuşă" şi balaurul 


ÎN VREMURILE DE DEMULT trăia în 
Nord un ţăran chiabur, care avea şapte 
feciori şi o fată. Cel mai tânăr dintre băieţi 
avea un nume ciudat. 

îl chema „Cenuşă". Poate că era poreclit 
astfel pentru că nu era îngrijit ca 
înfăţişare, umbla în zdrenţe şi se juca 
ziua toată cu cenuşa aruncată din vatră. 
Fraţii săi erau vrednici, muncitori şi 
curaţi, iar el visa toată ziua. Se gândea 
numai la poveşti cu minuni, cu vraci, cu 
uriaşi şi cu zâne. Abia de reuşea să aducă 
apă sau să mulgă vacile, treburi obişnuite 
femeilor. Nu-l supărau nici batjocurile 
tuturor şi s-ar fi simţit tare singur dacă 
surioara lui nu l-ar fi iubit şi nu i-ar fi 
ascultat cu plăcere poveştile închipuite. 
Fu fericit câţiva ani, dar într-o zi i se 
întâmplă o nenorocire. 

Regele ţării lor avea o singură fată, 
pe prinţesa domnitoare „Zânişoara". Ea 
văzu, în-tr-una din plimbările pe care le 
făcea, pe sora lui Cenuşă şi ceru să-i fie 
adusă la palat, ca prietenă de joc. 

Cu câtă mândrie şi fericire a primit 
familia lui Cenuşă această propunere, dar 
cu câtă durere s-a despărţit el de 
surioara-prietenă! 

Trecu o vreme. Un călăreț aduse într- 
o zi o veste cumplită. Un balaur 
înfricoşător, care vărsa venin pe nări şi 
care înghiţea totul în cale, venea plutind 
pe ape. Era atât de puternic, încât făcea 

să se cutremure pământul numai când îşi 
mişca  uriaşa-i coadă. Şi cădeau la 
pământ case înalte şi se prăbuşea totul în 
jur. 

Regele tinu sfat trei zile cu mai- 
marii poporului şi nimeni nu ştiu cum să 
răpună fiara care ameninţa să le distrugă 
ţara. Mama vitregă a Zânişoarei (căci 
regele se recăsătorise cu o prinţesă rea) 
n-o iubea pe fata regelui şi mai avea 
obiceiul de a se duce într-ascuns la un 
mare vrăjitor. Ea veni aşadar şi spuse 
adunării că nu vor putea dobori fiara cu 
arme pământeşti şi că ar trebui să-l 
consulte pe vrăjitor, care avea puteri 
supranaturale. 

Adunarea nu voi la început să-i dea 
ascultare, dar, cum nu era altceva de 
făcut, trimiseră să-l cheme pe vrăjitor. 
Acesta era lung şi uscat, barba îi 
acoperea trupul ca o mantie şi faţa îi era 
cenuşie. El ceru un răgaz de o zi, spre a 
chibzui lucrurile. Când reveni, le spuse 
că trebuie să se trimită, în fiecare 
săptămână, şapte fecioare dintre cele mai 
frumoase, ca să-l ospăteze pe balaur. 
înnebuniţi de spaimă, îi urmară sfatul. La 
fiecare sfârşit de săptămână, i se 
trimiteau balaurului şapte fecioare, pe 
care el le înghiţea. Plângea poporul, 
femeile îşi smulgeau părul şi bărbaţii 
strigau disperaţi: 

- Oare nu există alt mijloc de 
scăpare? Nu există altă cale? 

- Eu nu am frică de balaur! Eu îl voi 
omori şi voi scăpa fecioarele noastre de 
osândă! 

Şi cine credeţi că a rostit aceste 
cuvinte? Cenuşă, bietul nostru Cenuşă! 
Lumea îl credea nebun de-a binelea. 

Fratele său cel mai mare îl prinse în 
braţe şi, bătându-l ca să-l trezească la 
realitate, îl duse acasă ajutat de ceilalţi 
fraţi. El se şi ascunse într-un morman de 
cenuşă, dar fraţii îl găsiră şi începură să-l 
batjocorească. Mama lui, care credea că 
un blestem atârnă deasupra băiatului cel 
mic, nu suferea totuşi să-l vadă chinuit 
de ceilalţi. îi certă pe cei mari şi îi spuse 
celui mic: 

- De ce nu te aperi? 

- Nu pot, măicuţă! răspunse Cenuşă. 
Acum trebuie să-mi adun toate puterile 
spre a răpune fiara aceea blestemată! 

Trecu o vreme. Veni altă săptămână 
şi alte şapte fete îşi aşteptau soarta. 
Poporul murmura. Regele era turbat. 
Vrăjitorul, îndemnat de prinţesa cea rea, 
spuse că, de i se va da balaurului pe 
prinţesa Zânişoara, atunci el va pleca din 
ţara lor. 

Regele simţea că înnebuneşte de 
durere. Cum să-şi jertfească singurul 
copil? Dar, dacă nu o va face, ce va zice 
poporul? De ce a lăsat ca alţi părinţi să 
treacă prin chinurile acestea? Nu era el 
dator să-şi mântuie poporul? 

Trebui să se hotărască, dar ceru 
vreme şi înştiinţa întregul popor că, dacă 
vreunul ar voi să-şi încerce puterile, 
răpunând balaurul, acela va căpăta de 
soţie pe prinţesa domnitoare şi întregul 
regat ca zestre. 

Treizeci şi şase de cavaleri se 
înfăţişară înaintea regelui. Răsplata era 
mare... Dar, când se apropiara de balaur 
şi văzură imensa-i gură deschisă, îşi 
pierdură curajul. Rând pe rând renunţară 
şi termenul fixat pentru sacrificarea 
Zânişoarei se apropia. 

Regele se hotări să încerce el să 
răpună fiara şi pentru aceasta pregăti o 
barcă, deoarece tot pe ape venea balaurul. 
Urma ca, împreună cu cei mai buni 
prieteni ai săi, să încerce cu săbii 
ascuţite ca briciul să-i taie capul. 

Tot poporul se pregătea să vadă 
minunea sau nenorocirea ce va urma. 
Familia lui Cenuşă era şi ea în fierbere. 
Se hotărâră să vadă totul, să nu piardă 
nimic. 

Noaptea, Cenuşă auzi din colţul său 
cum mama lui întrebă pe tatăl său: 
- De ce nu mai ţii la mine, bărbate, 
şi îmi ascunzi taina calului tău, Fulger? 
De ce zboară cu tine şi merge ca oaia cu 
ceilalţi? 
- Mă tem, răspunse bărbatul, că nu- 
ţi vei ţine gura. De vreau ca Fulger să se 
urnească, îl lovesc uşor pe umărul stâng. 
De vreau să meargă la trap, îl lovesc de 
două ori pe umărul drept. De voiesc să 
zbor cu el, şuier o dată cu fluierul ce-l 
port în haină. Asta este totul! 

în zorii zilei, Cenuşă scoase pe 
Fulger, îl lovi pe umărul stâng, apoi pe 
cel drept, fluieră (luase din haina tatălui 
său fluierul fermecat) şi începu să zboare 
ca-n poveşti. Tot zburând aşa, ajunse 
aproape de mare. Intră în coliba unei femei 
bătrâne, care dormea încă, şi luă de pe 
vatră o oală mare de fier şi din foc o bucată 
de turbă aprinsă. Văzu barca regală şi o 
luă, întrebuinţând un mic şiretlic. El 
începu să strige: 

- Am găsit mult aur în nisipul mării, 
uite, 
domnule, cât aur! 

Paznicul, trezit brusc, fugi să vadă 
minunea şi Cenuşă fură fulgerător barca. 
Fluieră o dată şi 

barca începu să zboare pe apă. Balaurul 
căsca a foame. Cenuşă zbură cu barcă cu 
tot în gura balaurului. Cu torţa încinsă îi 
atinse ficatul şi fiara fu răpusă pe veci. 
Fluieră încă o dată şi ieşi teafăr din 
stomacul fiarei. 

Regele venise cu Zânişoara, 
îmbrăcată în mireasă şi, în planşete şi jale, 
voia s-o dea pieirii... când văzu minunea! 
Balaurul murise şi zăcea fără putere. 
Cenuşă aduse barca la mal şi o prezentă 
cu mii de iertăciuni regelui său, care-l 
răsplăti după făgăduială. 


Aşa se mai întâmplă în poveşti, copii, 
şi câteodată şi în viaţă. Cenuşă, băiatul 
căruia îi plăcea cenuşa, sărăcia şi visele, 
ajunse rege peste un popor numeros, 
bărbatul Zânişoarei, cea mai frumoasă 
dintre domniţe, iar surioara cea iubită 
rămase mai departe prietena de glume, de 
cântece şi voie bună a fratelui domnitor 
şi a cumnatei domnitoare. 


POVEŞTI FRANCEZE 


Povestea frumoasei 
Zelandina 


A FOST ODATĂ un cavaler, cu 
numele de Troylus, care o ducea din 
aventură în aventură, într-una din 
călătoriile sale, vizită castelul stăpânului 
Zelandei, castel care se afla pe o insulă, 
în apropierea pământului breton. El se 
împrieteni cu Zelandin, feciorul 
domnitorului, şi alese, ca doamnă a inimii 
sale, pe Zelandina, sora lui. Nu stătu însă 
mult acolo şi plecă în lume, unde câştigă 
multe lupte, avântându-se cu elanul pe care 
i-l da imaginea fiinţei iubite, rămasă în 
depărtare. 

După o vreme simţi dorul aprig de a 
o revedea şi plecă spre insula care 
adăpostea pe draga sa. înainte de a 
ajunge, înnopta în casa unei doamne de 
la Curte; aceasta îi spuse că Zelandina 
este rău bolnavă. Cercetând cele 
petrecute, el află că frumoasa domniţă s-a 
înţepat 

într-un ac, în timp ce cosea nişte veşminte 
şi că, de atunci, doarme un somn 
continuu, fără să se trezească defel. 

S-au adus toţi doftorii ţării, vracii de 
pretutindeni; dar nici buruienile, nici 
descântecele, nici băuturile magice nu i- 
au folosit. Se spunea că zeiţa Venus, pe 
care ea o slujise, o îngrijea în timpul 
somnului şi îi menținea viaţa. Troylus se 
îngălbeni de supărare şi doamna de la 
Curte, la care el înnoptase, află astfel că 
o iubeşte pe Zelandina şi că voieşte să se 
căsătorească numai cu dânsa. 

Această doamnă avea un fecior, care 
visa să câştige el mâna domniţei şi atunci 
ea se gândi să-l înlăture pe Troylus, care 
avea mai mulţi sorţi de izbândă. îi dădu o 
băutură care îl făcu să uite tot trecutul şi 
care îi împăienjeni mintea. 

Ca să-şi bată joc de el, îl duse 
înaintea domnitorului, spunând că este 
un vraci străin, care poate să trezească pe 
Zelandina din somn. Domnitorul Zelandei 
nu se prea încrezu, dar cum era disperat 
fiindcă încercase atâtea, îşi spuse că va 
lăsa şi pe acest străin, cam tont, să-şi 
încerce puterile. 

Troylus fu dus pe dată în camera 
Zelan-dinei, unde doar doica ei putea 
pătrunde, în afară de tatăl şi fratele său, 
precum şi vracii care se perindaseră 
mereu, încercând să o salveze, înainte 
însă de a-l duce pe Troylus în camera 
Zelandinei, s-au dus cu toţii în templul 
zeiţei Venus, să se roage pentru reuşită. 

Zeița iubirii se îndură atunci de Troylus 
şi, atingându-i fruntea, îi redă amintirile şi 
judecata, în clipa în care o revăzu pe 
Zelandina, începu să plângă şi să-i sărute 
mâinile şi veşmintele, dar ea rămase 
nemişcată şi dormea ca şi mai înainte. El 
rămase singur toată noaptea lângă dânsa, 
plânse, o îmbrăţişa şi schimbă cu ea inele 
de logodnă; dar ea dormea mereu. 
Dimineaţa, el fu , izgonit, deoarece nu 
reuşise să o trezească pe fata adormită, care 
mai rămase în starea aceasta câteva luni. 

într-o dimineață, lângă Zelandina, 
doica găsi un copilaş de toată frumuseţea; 
se minună, dar îşi spuse că zeii au 
hotărât astfel. Copilaşul, flămând, voia să 
sugă şi cum maica sa dormea, el apucă în 
neştire un deget al mâinii sale, sugându-l 
de zor. 


84 


Deodată se trezi Zelandina din somn 
cu ţipete de mirare, cu lacrimi de bucurie, 
cu spaimă la vederea copilului aflat la 
sânul ei. 

- Doică dragă, ce-i cu copilul acesta 


şi ce 
se petrece cu mine? M-am culcat fecioară 
şi mă 


trezesc mamă. Cât am dormit? 

Doica îi povesti totul şi îşi reaminti că 
mama  Zelandinei i-ar fi spus că, la 
naşterea fetiţei, au stat la căpătâi 
ursitoarele, care erau chiar zeițele Venus, 
Lucida şi Themis. Eie au fost poftite la 
masă şi toate s-au ospătat cu mulţumire, în 
afară de Themis, care nu a avut cu ce să-şi 
taie fripturile şi se supărase. 

Lucida urase copilului sănătate şi 
Venus frumuseţe, iar Themis spusese: 

- Eu, care sunt zeiţa Destinului, 
hotărăsc 
ca Zelandina să adoarmă pentru mulţi 
ani, după 
ce se va înţepa într-un ac şi să se trezească 
numai 
atunci când copilul ei îi va suge degetul 
bolnav. 

Cât despre tatăl copilului, doica 
crezu că este desigur vorba de zeul 
Marte, care trebuie să fi venit în taină, să- 
i aducă darul acesta. 


Manechinul 


DOMNEA ODATĂ un rege drept şi 
înţelept asupra Ungariei. Soţia lui era o 
fiică de rege armean, de o frumuseţe 
neasemuită şi de 9) bunătate 
supraomenească. Puteai cutreiera 
pământul în lung şi lat şi o astfel de 
femeie nu mai găseai. în timp de zece ani 
de căsătorie fericită, ea a dat naştere 
unei fetiţe, pe care o numiră „Bucurie'". 

Dar moartea, care nu cruţă pe 
nimeni, pândea pe frumoasa şi buna 
regină. Ea îşi chemă bărbatul lângă patul 
ei de suferinţă şi îi spuse: 

- O, rege şi soţ iubit! Aş dori să nu te 
căsătoreşti cu altă femeie, dar dacă va 
trebui s-o faci, pentru binele ţării şi al 
fetiţei noastre, te rog din suflet să alegi o 
femeie care să-mi semene! 

Şi regina se stinse, după ce jură 
regele să-i facă pe plac. 

Poporul îndemnă pe rege să se 
recăsătorească, să le dea un moştenitor, 
deoarece nu voiau să vadă pe tronul 
Ungariei o femeie, căci numai fetiţa 
Bucurie ar fi urmat tatălui său la domnie. 

Regele le răspunse că a făgăduit 
soţiei decedate să se căsătorească numai 
cu femeia care i-arfi egală ca frumuseţe, 
rang şi bunătate. Baronii au ales 
doisprezece oameni, care să cutreiere 
lumea şi să-i aducă regelui lor o soţie 
asemănătoare celei pierdute. Au căutat 
zadarnic. Nimeni nu era asemenea reginei 
moarte. într-o zi zăriră baronii pe domniţa 
Bucurie, care era de o frumuseţe egală 
mamei sale şi îl sfătuiră pe rege să ia în 
căsătorie chiar pe fiica sa. 

Regele respinse bineînţeles 
hotărârea păgână a sfetnicilor săi şi 
frumoasa Bucurie se văzu nevoită să fugă 
din ţara sa. Ajunse, cu ajutorul unei 
corăbii, în ţara francezilor şi cei care o 
văzură se minunară de frumuseţea ei şi o 
duseră la Curte, unde locuia regele, 
împreună cu mama sa. Regele, care era şi 
el tânăr şi frumos, se îndrăgosti de 
domniţă, dar mama sa îi spuse că nu îi va 
îngădui să se căsătorească vreodată cu o 
străină, a cărei origine nu o puteau 
cunoaşte. Domnița Bucurie nu voise să 
spună cine este şi cum o cheamă şi fu 
botezată „Manechinul". 

Regele se căsători totuşi cu dânsa şi 
mama sa îl părăsi, supărată de moarte. 
Serbările nunţii 

durară câteva zile şi urmară luni de 
fericire. Regele îi spuse într-o zi reginei 
că va trebui să lipsească o vreme şi ea se 
temea să fie lăsată singură, deoarece 
soacra  făgăduise să se răzbune. 
Mareşalul Curţii fu însărcinat cu paza ei. 
Ea aştepta în timpul acela să nască. 
După puţină vreme, aduse pe lume un mic 
prinţ, de toată drăgălăşenia. 

Mareşalul comunică regelui, printr- 
un mesaj trimis cu un sol, următoarele: 
„Regina v-a dăruit un moştenitor frumos 
şi sănătos, pe care l-am botezat cu 
numele de Jean. întoarceţi-vă la soţia 
iubitoare şi la fiul care vrea să-şi 
cunoască tatăl!" 

Soacra cea rea pândi însă pe sol, îi 
dădu o băutură tare şi, oprindu-i 
pergamentul, îl înlocui cu altul care 
spunea: „Regina v-a dăruit un monstru cu 
patru picioare, păros şi orb. Toţi supușii 
sunt îngroziţi şi aşteptăm ca măria 
voastră să ne spună ce să facem cu 
această stârpitură". La aflarea acestei 
veşti, regele se întrista şi plânse într- 
ascuns, dar răspunse: „îngrijiţi bine pe 
regină şi ceea ce a născut să fie socotit ca 
fiind ceva de preţ. La întoarcere, voi 
vedea ce este de făcut". 

Solul fu întâmpinat şi la înapoiere de 
mama regelui, care adăugă sub peceţi 
aceste cuvinte: „Ardeţi pe mamă şi pe 
copil!" 

Consternaţi de răspunsul regelui şi 
speriaţi, căci tot poporul aflase groaznica 
sentinţă, se sfătuiră între dânşii şi 
hotărâră să execute groaznicul şi 
inexplicabilul ordin, după ce regina se va 
fi însănătoşit. între timp, regina întrebă 
pe mareşalul Curţii ce răspuns a primit la 
înştiinţarea naşterii moştenitorului. 
Mareşalul sfârşi prin a-i spune adevărul 
şi atunci regina, disperată de neînţeleasa 
hotărâre a regelui, îi spuse: 

- Cruţă viaţa copilului, pe mine mă 
puteţi 
executa, dar ce vină are acest copilaş? 

Mareşalul, om bun şi cu frica lui 
Dumnezeu, hotări s-o ajute pe regină să 
fugă, împreună cu prinţişorul, din ţară şi 
făcu să se execute în secret două 
manechine reprezentând mama şi 
copilul, care urmau să fie arse pe rug în 
faţa poporului. 

La despărţire, ea mulţumi 
mareşalului care le salvase viaţa, a ei şi a 
copilului, şi îi spuse: 

- Spune regelui dumitale că îl iert 
pentru 
cruzimea cu care m-a condamnat pe mine 


şi pe 

copilul său, că îl mai iubesc, totuşi, şi că 
rog pe bunul Dumnezeu să-l aibă în pază. 

Barca, în care se afla regina şi 
prinţişorul, pluti la întâmplare pe ape şi 
ajunse pe Tibru. Regele se întoarse între 
timp şi, aflând cele întâmplate, îşi izgoni 
mama cea haină şi începu să cutreiere 
lumea, căutându-şi ființele dragi, 
dispărute fără urmă. 

Ajunse şi la Roma, unde întâlni pe 
tatăl reginei Bucurie care venise la Papă 
pentru a-l ruga să-l ajute să-şi regăsească 
unica sa copilă. Cunoscându-se, regele 
Ungariei şi cel al Franciei înţeleseră că ei 
caută aceeaşi fiinţă iubită şi, unindu-şi 
puterile, începură să cutreiere ţările şi 
reuşiră să regăsească pe regina Bucurie 
şi pe prinţul Jean într-o mănăstire. 

S-au bucurat până la lacrimi, s-au 
închinat, bunicul şi tatăl, înaintea micului 
lor urmaş, au rugat pe regină să-i ierte că 
i-au căşunat, fără voie, atâtea amărăciuni 
şi au plecat, fericiţi şi uniţi, spre ţara care- 
şi aştepta domnitorii, cu dragoste şi 
credinţă. 


POVEŞTI ITALIENE 


Un ghiveci mic cu busuioc 


A FOST ODATĂ un om care 
rămăsese văduv, dar avea trei fete; cele 
două mai mari erau rele şi capricioase, pe 
când a treia era numai unt şi miere şi îşi 
iubea mult părintele. 

într-o zi, având de făcut o călătorie 
mai îndepărtată ca de obicei (căci el era 
negustor şi prea puţin stătea pe acasă), 
îşi chemă cele trei copile şi le întrebă: 

- Fetele mele, eu plec acum într-o 
călătorie. Ce doriţi voi să vă aduc la 
întoarcere? 

- O rochie de mătase, zise cea mai 
mare. 

- Eu îmi doresc o pălărie cu pene 
mari, adăugă cea mijlocie. 

- Şi tu ce-ţi doreşti? o întrebă tatăl pe 
cea mai mică, fiindcă ea nu deschisese 
gura să-şi spună dorinţa. 

- Mie adu-mi, dacă vrei, un ghiveci 
mic cu busuioc, răspunse fata cea mică, 
sfioasă. 

- Şi nimic altceva? întrebă taică-său. 
- Nu, doar cu ghiveci mic cu busuioc 
e tot ce îmi doresc. 

Nici nu plecă bine tatăl fetelor, că 
cele două surori mai mari începură s-o 
necăjească pe cea mică, spunându-i că 
făcea pe modesta,  ca.să-i câştige 
dragostea tatălui, şi atâtea îi spuseră şi 
atâtea-i făcură, încât fata cea mică se 
văzu silită să se închidă în odăiţa ei. 

între timp, omul, terminându-şi 
treburile, cumpără rochia de mătase şi 
pălăria cu pene pentru cele două fete mai 
mari şi pomi spre casă. La mijlocul 
drumului îşi aminti însă de ghiveciul cu 
busuioc, pe care i-l făgăduise celei mici. 
Uitase cu totul de el. 

- Şi acum ce mă fac? se întrebă el. 

Şi du-te încoace şi încolo, nu dădu de 
nimeni care să-i vândă busuioc. Până ce 
se ivi o grădină şi grădinarul se oferi să-i 
dea un ghiveci. 

- Cât costă? întrebă tatăl fetelor. 

- Nimic, răspunse grădinarul. 
Grădina a-ceasta este a regelui şi tot ce 
se vede aici nu e 

de vânzare, la ghiveciul şi du-l în grabă 
fetei dumitale, dar să-i atragi atenţia să-l 
stropească la vreme, ca să nu se usuce. 

Omul îi mulţumi grădinarului, luă 
ghiveciul cu busuioc pe care-l primise în 
dar şi se îndreptă spre casă. Când ajunse, 
fetele alergară iute să-l întâmpine; cele 
două, de nerăbdarea de a-şi vedea 
darurile; doar ultima se gândi să-l ajute 
să-şi scoată haina şi să-i dea ceva de 
mâncat şi de băut. 

- lată-ţi rochia de mătase pe care ai 
ce-rut-o, spuse tatăl adresându-se fetei 
mai mari. Şi celei mijlocii: Pentru tine, 
uite această pălărie cu pene. Şi 
întorcându-se spre cea mai mică: Uite şi 
ghiveciul tău cu busuioc; ai grijă însă să-l 
uzi zilnic, căci aşa mi-a cerut grădinarul 
regelui care mi l-a dăruit pentru tine. 

într-o seară, când surorile mai mari 
plecaseră la plimbare, fata cea mică - pe 
care o chema Marietitina - stătea în odăiţa 
ei, privind la busuiocul din ghiveci. Fără să 
vrea, rupse o frunzuliţă şi o apropie de 
flacăra lumânării. Frunzuliţa arse şi ce 
văzu Mariettina? Un tânăr neasemuit de 
frumos îi apăru înaintea ochilor şi o 
întrebă: 

- Ce doreşti? De ce m-ai chemat? 

- Eu n-am chemat pe nimeni, spuse 
ea. Cine eşti? Cum de-ai venit aici? 

- Sunt fiul regelui, vrăjit în acest 
busuioc, răspunse el. Dacă cineva are 
nevoie de mine, arde o frunză şi eu vin 
imediat. Dacă tu eşti tot atât de bună pe 
cât eşti de frumoasă, de îndată ce scap de 
vraja asta, te voi lua de soţie. 

Mariettinei i se păru ceva de vis 
logodna ei cu fiul regelui; statură de 
vorbă îndelung şi se înţeleseră să se vadă 
în fiecare seară, după ce surorile ei 
aveau să se ducă la culcare. Era de ajuns 
ca ea să ardă o singură frunzuliţă de 
busuioc şi el de îndată avea să fie lângă 
ea. 

- Totuşi, spuse prinţul, îţi atrag 


atenţia să 
nu arzi mai mult de o singură frunzuliţă, 
căci altfel 
cred că ţi s-ar întâmpla cine ştie ce 
nenorocire şi 
atunci alerg cu sufletul la gură şi, cum 
trebuie să 
urc şi să cobor atâtea scări de sticlă, mă 
pot răni, 


ba chiar muri. Fii, deci, atentă! 

Sub patul  Mariettinei era o 
deschizătură de unde se puteau vedea 
scările de sticlă ce duceau la palatul regal 
şi prin deschizătura aceea, când sosi clipa 
despărțirii, se furişă prinţul. 

Surorile mai mari se mirară că 
Mariettina stătea cât era ziua de lungă 
numai cu ghiveciul cu busuioc sub nas. 
Ca să-i facă în necaz, într-o seară, când 
aceasta ieşise la plimbare, intrară în 
camera ei şi-i arseră tot busuiocul. 

La întoarcere, Mariettina simţi un 
junghi de durere în inimă la vederea 
busuiocului ars până la rădăcină. Alergă 
să se uite sub pat şi, când văzu scările de 
sticlă sparte, o cuprinse pe dată 
disperarea. Câteva seri la rând, prinţul 
nu mai apăru. Atunci ea se duse la taică- 
său şi-i spuse că se hotărâse să facă o 
scurtă călătorie, şi nimic n-o poate ţine în 
loc. îşi făcu valijoara şi pe-aci ţi-e 
drumul. 

Şi mergea şi iar mergea, iar din când 
în când se oprea să întrebe: 

- Ştiţi ceva despre fiul regelui? 

Nimeni nu ştia nimic. într-o zi, 
oprindu-se la o fântână să-şi potolească 
puţin setea, auzi două bătrâne vorbind 
între ele. Una din ele spunea: 

- Ai auzit vorba? Fiul regelui e în 
pragul 
morţii şi nimeni nu reuşeşte să-i găsească 
leacul, 
spunea ea. Pesemne că acum e 
frământată de 
remuşcări nenorocita aceea de fată, care l- 
a făcut 

să alerge înnebunit pe scările de sticlă şi 
să se rănească într-atât, ca să ajungă 
mai repede lângă ea. 

- Eu aş fi în stare să-l lecuiesc cu 
unsoarea asta de balaur, răspunse 
cealaltă bătrână scoțând din buzunar o 
cutiuţă pe care i-o arătă celei cu care 
vorbea. Unsoarea de balaur trebuie 
întinsă pe o pătură de lână încălzită pe un 
lighean de jăratic, şi apoi înfăşurat 
prinţul bine, bine în ea. Atunci toate 
bucăţelele de sticlă din carnea lui se vor 
lipi de pătură şi prinţul va scăpa. Dar 
decât să-l vindec pentru fata aceea 
răutăcioasă, uite, mai bine arunc 
unsoarea de balaur în fântână! încheie 
ea, cu mâhnire în glas. 

Şi aşa făcu. 

Mariettina, care auzise tot, aşteptă să 
plece de la fântână cele două bătrâne şi, cu 
un băț lung, reuşi să tragă afară cutiuţa, 
apoi alergă într-un suflet înspre palatul 
regelui. 

Regele dăduse sfoară în ţară că orice 
vraci care l-ar fi îngrijit pe fiul lui, dacă n- 
ar fi reuşit să-l vindece în termen de trei 
zile, avea să fie spânzurat. Când 
Mariettina, îmbrăcată bărbă-teşte, se 
prezentă la palat, regele, crezând că este 
vorba de un alt vraci, îi spuse: 

- Fiule, eşti atât de tânăr, de ce vrei 
să fii spânzurat? Eşti sigur că-l poţi 
tămădui pe fiul meu? Mai bine pleacă de 
aici! 

Dar ea se încăpăţâna într-atât, încât 
primi îngăduinţa să-l vadă pe prinţ. 

Când ajunse Mariettina în camera 
prinţului, ceru să i se aducă trei pături de 
lână şi un lighean cu jăratic. Ferecă.bine 
uşile,  poruncind ca nimeni să nu 
îndrăznească să intre. încălzi păturile şi o 
unse pe prima cu unsoarea balaurului. 
După ce o unse bine, îl înfăşură pe prinţ şi, 
într-adevăr, cât ai clipi, fiecare bucăţică de 
sticlă începu să se lipească încet, încet de 
pătură. O dădu la o parte, făcând acelaşi 
lucru cu a doua şi a treia pătură, * încât 
ieşiră şi ţăndările cele mai mici. 

După ce prinţul fu lecuit, Mariettina, 
plângând şi râzând în acelaşi timp, îi 
povesti de-a fir-a-păr cum se petrecuse 
totul şi că vina nu o purtau decât cele 
două surori rele ale ei. 

Dându-i crezare, prinţul îi povesti 
regelui că vraciul care îl lecuise era... 
logodnica sa. Bucuros că fiul său scăpase 
de la moarte sigură, regele acceptă fericit 
ca el s-o ia de soţie pe Mariettina. Apoi îl 
chemară pe tatăl Mariettinei, care se 
arătă 

mai mult decât fericit să-şi dea 
consimţământul pentru nunta fiicei lui cu 
fiul regelui. 


Ghicitoarea neghicită 


A FOST ODATĂ un împărat care se 
numea Vesel împărat. Se numea aşa 
tocmai pentru firea lui veselă. Şi avea o 
fată care împlinise vârsta măritişului. Cei 
mai vestiți prinți veniră de pretutindeni la 
curtea împăratului, s-o ceară de soţie. Şi 
cum vitejia, isteţimea şi atâtea alte 
calităţi ale lor erau cunoscute, împăratul 
cel şugubăţ hotărî ca fiica lui să se mărite 
numai cu acela ce va reuşi să-i spună o 
ghicitoare pe care el să n-o poată 
dezlega. 

- Mărite împărat, începu unul dintre 
prinți, ghicitoarea mea sună aşa: 


„Când te chem tu îmi 
răspunzi; Nu mă vezi, dar 
mă auzi!" 

- Ha! Ha! Ha! râse împăratul cu poftă. 
O 
ştiam... este ecoul! 
Şi, ruşinat, prinţul cedă locul altuia. 
- Mărite împărat, spuse alt prinţ, 
ghicitoarea 
mea sună aşa: 


„Are capete aurii, lară 
părul în ţepi mii Şi e-n 
mare căutare De 
căldură şi de soare”. 


-Ha! Ha! Ha! râse împăratul. Spicul de 
grâu: 
- Mărite împărate, începu un alt prinţ, 
iată 
ghicitoarea mea: 


„Grăieşte, dar gură n- 
are, Merge, dar fără 
picioare". 


- Ha! Ha! Ha! E scrisoarea! Altul să-mi 
spună altă ghicitoare, ceru împăratul. 

- Mărite împărate, îndrăzni un alt 
prinţ, ascultați şi ghicitoarea mea: 


„Toți m-aud, deşi sunt 


mut, Căci mereu eu 
sunt bătut, 

La necaz, la 
bucurii, La moarte 
şi cununii". 


- Clopotul! Clopotul!... Altul, să vină 
altul să 
spună o ghicitoare pe care n-o ştiu! 

Neclintit, în mijlocul mulţimii, un 
prinţ tânăr şi frumos se uită mai întâi la 
prinţesă, se uită apoi răutăcios la împărat 
şi, în cele din urmă, spuse: 

- împărate, pot spune şi eu o 
ghicitoare măriei-tale? S-ar putea să nu 
ti-o mai fi spus-o nimeni până acum... 

- Ei, bine, să vedem... grăbeşte-te! 
Mai sunt şi alţi prinți care abia aşteaptă 
să le vină rândul. 

- Eu am credinţa că ghicitoarea mea e 
nouă şi prințesa va fi a mea! spuse 
prințul. 

Toți cei de față aşteptau cu cea mai 
mare curiozitate să vadă ce putea 
născoci prințul cel îndrăzneț, ce 
ghicitoare pe care să n-o mai fi auzit-o 
împăratul până atunci. 

- Ei bine, măria-ta, poţi să-mi spui 


cine 
umblă întâi în patru picioare, apoi numai 
în două, 


iar la urmă în trei? 

împăratul căzu pe gânduri. Se tot 
scărpina în cap să-i vină vreo idee, dar 
mai mult decât 

că-i alunecă de pe cap coroana de împărat 
nu se întâmplă. în cele din urmă 
recunoscu,  înciudat, că nu poate 
răspunde. 

- Ai izbutit să-mi spui o ghicitoare pe 
care să n-o pot ghici. Fata mea va fi soţia 
ta. Dar mai întâi desluşeşte-mi 
ghicitoarea. Sau e numai o glumă fără 
dezlegare? zise împăratul. 

- Dar este cât se poate de simplu! 
Chiar măria-ta eşti, împărate! 

- Cum aşa?! se răsti împăratul. 

- Foarte simplu: Copil fiind, ai 
umblat în patru picioare. Când ai crescut 
mare, ai mers în două picioare ca tot 
omul. lar la bătrâneţe vei merge în 
baston, care va fi al treilea picior, de 
fapt. Nu-i aşa? Mai întâi în patru, apoi în 
două şi la urmă în trei? 

Se distra împăratul şi se înveseliră 
cu toţii. Urmă apoi o nuntă mare 
împărătească, de şapte zile şi şapte nopti, 
la care s-au spus cele mai multe snoave şi 
cimilituri, spre veselia împăratului şi a 
celor din jurul lui. 


Mireasa-maimuţă 


A FOST ODATĂ un rege care 
domnea într-un anume regat din Italia. Un 
rege care, după obiceiul acelor timpuri, îşi 
întindea puterea asupra unui teritoriu 
întins cam cât ar fi un oraş. Acest rege 
era bătrân, aproape de pragul morţii, şi 
avea doi fii gemeni. Se născuseră în 
aceeaşi zi şi la aceeaşi oră, încât nu se 
mai putea şti care din ei se născuse primul 
şi care al doilea, şi acest lucru era 
important deoarece numai celui dintâi i 
se cuvenea să devină rege după moartea 
bătrânului lor tată. Fiindcă regele nu ştia 
care din cei doi fii se născuse primul, era 
tare întristat, gândin-du-se la moştenirea 
regatului. într-adevăr, regele acela era 
bun şi drept, pentru nimic în lume n-ar fi 
făcut vreo nedreptate. Pe deasupra, până 
şi cei doi gemeni erau şi ei buni şi viteji. 

într-o zi, văzându-l aşa îngândurat, 
unul dintre ei îi spuse regelui: 

- Măria-ta, numeşte pe cine vrei, că 
nici unul dintre noi nu va suferi de 
alegerea făcută. Noi vom fi mulţumiţi de 
orice hotărâre a măriei-tale. 

Dar, deşi regele era fericit că avea doi 
feciori atât de buni, care se înțelegeau 
între ei atât de bine, tot nu reuşea defel 
să se hotărască. Ba dimpotrivă, parcă se 
simţea mai încurcat ca niciodată. Noapte 
de noapte nu putea închide un ochi. 
Camera lui de culcare, în care încăpea o 
armată întreagă, i se părea cu totul 
neîncăpătoare noaptea, când se plimba în 
sus şi în jos, de la un perete la altul, şi de 
la fereastră la uşă. 

într-o zi, după o noapte în care se 
chinuise cu acest gând neîndurător, luă, în 
cele din urmă, hotărârea să convoace 
Consiliul de Coroană. Treziţi din somn, 
alergară cu toţii la palat: comandantul 
întregii armate, vistiernicul, judecătorul, 
mareşalul Curţii, sfetnicul de ceremonii, 
în sfârşit, cei mai înalţi slujitori ai 
regatului. Acestora, reuniți în sala 
tronului, regele le înfăţişă situația şi le 
ceru sfatul. 

Toţi cei de faţă începură să discute 
între ei, în timp ce regele îi privea dus pe 
gânduri. La sfârşit, marele sfetnic, 
ridicându-se şi făcând celorlalţi semn să 
tacă, spuse: 

- Mărite rege, am găsit cum să punem 
capăt frământării care vă nelinişteşte: 
trimiteţi pe cei doi 

prinți în lume să-şi aleagă o soţie. 
Aceluia care va găsi soţia cea mai 
frumoasă şi va aduce darul cel mai de 
preţ, îi veţi da regatul. 

- Dacă aşa mă sfătuiţi voi, aşa voi 
face, spuse regele. 

în ziua următoare, cei doi prinți, pe 
nume Cecco şi Vasco, după ce îşi 
îmbrăţişară tatăl, porniră în căutarea 
celei mai frumoase soţii şi a celui mai 
preţios dar. Cecco o apucă înspre 
miazănoapte şi Vasco înspre miazăzi. 

După ce merse timp de trei zile 
printr-o pădure nesfârşită, Cecco se trezi 
în faţa unui palat încântător, care avea la 
poartă un paznic într-o uniformă albastră 
cusută toată în aur. Cecco întrebă al cui 
era palatul acela şi paznicul îi răspunse 
că era al marchizului de Cedro. Cecco 
ceru să stea de vorbă cu marchizul şi un 
valet îl însoţi în salonul de primire. în 
timp ce treceau prin minunatul parc, ce 
se aşternea în faţa palatului, Cecco văzu 
pe o alee o fată nespus de frumoasă. 
Părea că pluteşte pe deasupra 
pământului, atât de delicat îi era mersul, 
ca şi întreaga făptură. Aflând că era fiica 
marchizului, îi povesti pricina lui şi ea se 
arătă fericită să fie 

soţia unui prinţ, care putea ajunge rege, 
şi astfel îi înmâna o cutiuţă, nu mai mare 
decât o nucă, să i-o dea regelui, dar îl 
sfătui să n-o deschidă până atunci. 
înăuntrul cutiuţei era darul cel preţios. 

Cecco se întoarse de îndată la palatul 
tatălui său, regele, şi îi dădu cutiuţa; acesta 
n-o deschise, căci aştepta şi darul pe care 
avea să i-l aducă Vasco. Porunci, totuşi, 
ca să se pregătească ospăţul de logodnă 
pentru viitorii miri, fata marchizului şi 
prinţul, ce aveau să facă nunta o dată cu 
întoarcerea lui Vasco. 

în timp ce lui Cecco i se întâmplau 
toate acestea, Vasco îşi continua călătoria. 
Era pe drum mai bine de o săptămână. 
Trecuse peste nu ştiu câte văi şi dealuri, 
dar fără să întâlnească un suflet de om. Se 
simţea tare obosit şi descurajat. Mai că 
ar fi vrut să se întoarcă la rege şi să-i 
spună că el renunţa să mai caute. Soarele 
asfinţise, se coborâse întunericul, de 
aceea oboseala şi neîncrederea lui parcă 
se măriseră şi mai mult. Se aşeză să se 
odihnească puţin, apoi întinse mâna să-şi 
ia băţul şi lucrurile, ca să se întoarcă 
acasă. Dar nu ştiu cum se făcu, de tocmai 
în clipa aceea se auzi un glăscior care-i 
spuse: 

- De ce vrei să renunţi, frumosule 
prinţ? Tocmai acum când eşti gata să-ți 
împlineşti dorinţa? 

- Cine-mi vorbeşte? întrebă prințul. 

Şi-şi roti ochii peste tot în jurul său, 
dar nu văzu pe nimeni. 

- Eu sunt. Sunt licuriciul care-ţi stă 
în faţă. Mergi după luminiţa mea, care-ţi 
va deschide calea şi ai să vezi că nu 
degeaba ai bătut atâta amar de drum. 

- Dacă aşa vrei tu, zise Vasco, aşa să 
fie. la-o înainte şi eu te urmez. 

Şi o porniră la drum. Licuriciul în 
faţă şi Vascoîn urma lui. Nu merseră prea 
mult. Dincolo de o pădure, pe care o 
străbătură cât ai clipi o dată, înaintea 
ochilor lui Vasco apăru un palat, tot 
numai din marmură, cu ferestrele 
strălucitoare de o lumină azurie. 

- lată că am ajuns, spuse licuriciul. 
Acum 
du-te singur în palat; însă ai grijă să nu te 
minunezi 
de tot ceea ce ai să vezi înăuntru. 

Dar să nu te minunezi era un fel de a 
spune. Erau atâtea ciudăţenii acolo şi 
alte ciudăţenii şi mai mari aveau să se 
petreacă în faţa lui Vasco, încât era peste 
putinţă să rămână nepăsător. 

Mai întâi, îndreptându-se într-acolo, 
Vasco văzu că la poarta cea mare a 
palatului făcea de strajă o maimuţă. 
îmbrăcată în uniforma de rigoare, cu o 
lance, de cel puţin cinci ori mai mare 
decât ea. Şi totuşi, cu câtă seriozitate îşi 
făcea serviciul! Mergea înainte şi înapoi, 
cu regularitatea  santinelelor în faţa 
cazărmilor. Când intră Vasco pe poartă, 
maimuta, ştiind parcă cine era, nu numai 
că luă poziţia de drepţi, dar îi prezentă şi 
arma. Şi la zgomotul făcut de maimuţă, 
când lovi podeaua de marmură cu lancea, 
dintr-o odaie alăturată apărură ca prin 
minune alte două  maimuţe-sergenţi, 
care-i făcură semn lui Vasco să intre şi-l 
însoţiră în faţa unei scări imense, pe 
deasupra căreia era aştermut un covor 
persan de o rară frumuseţe. 

Cât timp urcă pe scara aceea uriaşă, 
Vasco văzu de-a lungul ei, fie lângă 
balustradă, fie în faţa uşilor, înşiruite pe 
paliere, mereu alte maimuțe în uniformă, 
tepene în faţa apartamentelor, făcând 
solemne de strajă. 

însoţit de cele două maimute- 
sergenţi, Vasco fu condus până într-un 
salon în mijlocul căruia se afla o masă 
destul de mare. Cele două 

maimuțe îi făcură semn să ia loc la masă 
şi, în timp ce Vasco se aşeza pe scaun, 
una din maimuțe se îndepărtă luând-o 
spre o uşă din fundul salonului. După 
puţin timp, pe aceeaşi uşă se văzu intrând 
altă duzină de maimute, îmbrăcate în tot 
felul de uniforme, foarte scumpe, de 
valeti, fiecare cu o tavă în mână, plină cu 
tot felul de mâncăruri, care de care mai 
frumos mirositoare, sau cu carafe de aur 
cu vinuri alese şi parfumate. 

Vasco, după ce nu mâncase şapte zile 
decât pâine şi băuse numai apă, era nespus 
de bucuros de acest prânz princiar. 

După ce termină de mâncat, 
reapărură cele două maimuţe-sergenţi, 
care-i făcură semn să le urmeze, 
invitându-l să intre într-un salon foarte 
elegant, luminat ca de sărbătoare, unde 
se desfăşura un mare bal. 

Muzicanţii, doamnele de la Curte şi 
cavalerii, perechile care dansau nu erau 
decât maimuțe. Maimute îmbrăcate în 
straie foarte bogate. Costumele 
bărbaţilor erau din mătase lucioasă, iar 
pălăriile femeilor, toate, împodobite cu 
pene de struţ. Şi toată lumea aceea se 
purta 

» 

cu o seriozitate atât de covârşitoare, 
încât, dacă nu le-ai fi văzut cozile şi ochii 
aceia ştrengăreşti, n-ai fi zis că sunt 
maimuțe, ci oameni. Şi nici una din 
maimuțe nu se lăsa furată de ispita de a 
face strâmbăturile şi scălâmbăielile pe 
care le fac toate suratele lor din grădina 
zoologică. Nici o maimuţă nu fugea s-o 
prindă pe cealaltă. Toate erau nişte 
maimute serioase, ba chiar solemne. 

Vasco se uita la ele cu gura căscată. 
Se uita cum se învârtesc cu graţie şi 
uşurinţă, în timp ce dansau după o muzică 
armonioasă şi delicată. Era un spectacol 
care merita, într-adevăr, să fie văzut. 
Dacă la un moment dat nu ar fi început să 
se stingă luminile, dând de înţeles că se 
terminase balul, Vasco, în ciuda oboselii 
care-l dobora, ar fi rămas să privească 
fermecat cine ştie cât timp... 

însă înainte de a se fi stins toate 
luminile, cele două maimuţe-sergenţi îl 
însoţiră pe Vasco într-o cameră de 
dormit, unde-l lăsară să se odihnească. 

I se închideau ochii de somn, când 
Vasco auzi în beznă cum îl cheamă o 
voce: 

- Vasco! 
- Cine mă cheamă? 

- Vasco, repetă glasul acela, ce doreşti? 
- Doresc o soţie care să-i facă regelui 
un dar foarte frumos, dar atât de frumos, 
încât să-l întreacă pe cel făcut de logodnica 
fratelui meu, Cecco, încât tatăl meu, regele, să 
mă lase pe mine moştenitor al tronului, după 
moartea sa. 

- Dacă tu consimţi să te însori cu mine, 
Vasco, vei căpăta darul cel mai frumos din 
lume, care-ţi va oferi apoi coroana. 

-Atunci să ne căsătorim. 

- E cuvântul de onoare al unui prinţ? 

- Da, e cuvântul de onoare al unui prinţ. 
- Bine. Atunci trimite mâine o scrisoare 
tatălui tău şi vesteşte-l că ţi-ai găsit o soţie 
care-ţi va face cel mai frumos dar de nuntă 
din lume. Şi acum, dormi liniştit! 

A doua zi, Vasco trimise tatălui său o 
scrisoare. Şi curierul palatului degeaba 
vă spun că era tot o maimuţă. 

Regele, deşi surprins că vestea îi 
fusese adusă de o maimuţă, se arătă 
mulţumit de scrisoare şi hotărî ca 
maimuța să fie ţinută la palat şi tratată cu 
tot respectul. 

A doua noapte, Vasco fu trezit din 
nou de aceeaşi voce, care-i repetă 
aceleaşi cuvinte din 

noaptea dintâi, şi iar îi dădu povaţa de a 
trimite o nouă scrisoare, a doua zi de 
dimineaţă, tatălui său. Şi, a doua zi, o 
altă maimuţă o porni spre palatul regelui 
şi-i înmâna acestuia o scrisoare. Şi 
această maimuţă fu reţinută la Curte. 

Asemenea fapte se petrecură mai 
bine de o lună, încât, la un moment dat, la 
Curtea regelui ajunseseră să fie mai 
multe maimuțe decât curteni. Maimute în 
parc, maimuțe în saloane, maimute pe 
scările tronului, maimuțe până şi pe 
deasupra  baldachinului patului regal. 
însuşi regele nu mai ştia cum s-o scoată la 
capăt. Nu fiindcă s-ar fi purtat rău 
maimuţele, dar este lucru sigur că nu 
părea ceva serios să vezi santinelele cum 
schimbau gărzile cu câte o maimuţă pe 
umăr. Şi nu-i făcea plăcere să doarmă într- 
un pat în care maimuţele veneau să-i ţină 
de urât, după ce-l treziseră brusc, căzând 
de pe baldachin, învinse şi ele de somn. 

Zi de zi creştea indignarea oamenilor, 
când auzeau şi vedeau tot ce se întâmplă 
la Curte. Nu  reuşeau să-şi explice 
prezenţa acestor maimuțe, dar lumea 
începuse să vorbească precum că ar fi 
trimise de prinţul Vasco, pentru a-l 
înştiinţa pe 

rege că-şi găsise mireasa şi, cum 
vestitorii fuseseră toţi maimuțe, 
neîndoielnic că şi soţia lui Vasco era şi ea 
o maimuţă. Mulţi spuneau la început că 
nu era adevărat. Dar, în cele din urmă, cum 
zilele treceau şi Vasco împreună cu soţia 
lui nu mai apăreau, toţi începură să creadă 
că aşa era. Până una-alta, după ce trecu 
astfel o lună şi mai bine, într-o noapte, 
aceeaşi voce suavă îi spuse lui Vasco: 
- Mâine vom pleca la rege. Eşti 
convins că vrei să te însori cu mine? 
- Sunt nezdruncinat în hotărârea 
mea, răspunse el. 
- Ei, bine, vom pleca mâine. 
Trezeşte-te în zori, căci drumul este lung. 
A doua zi dis-de-dimineaţă, Vasco se 
afla în faţa porţii palatului şi ce-i fu dat 
să vadă? O caleaşca minunată, gata de 
plecare, îl aştepta cu un vizitiu tot 
maimuţă şi alte douăzeci şi patru de 
maimuțe călare în stânga şi în dreapta 
trăsurii, înăuntrul ei, plină de bijuterii şi 
nespus de elegantă... era tot o maimuţă. 
„Soţia mea să fie o maimuţă? Să fi 
fost oare o voce de maimuţă vocea aceea 
suavă de 

aseară? Dar ce să fac... acum trebuie să mă 
însor cu ea. Cuvântul unui prinţ trebuie 
respectat." 

Cu asemenea gânduri, Vasco se 
aşeză alături de maimuţă şi caleaşca o 
porni îndată ca fulgerul la drum. 

Regele, care aflase de sosirea fiului 
său, dădu poruncă să fie aşteptat cu toată 
pompa. O mulţime de oameni se aflau în 
faţa palatului, curioşi să vadă cum arăta 
soţia prinţului, adică o mireasă-maimuţă. 
Şi, mai cu seamă, erau curioşi să vadă ce 
va spune regele. 

Dar regele, care nu avea deloc ifose de 
rege, reuşi să-şi stăpânească uimirea şi 
astfel nimeni nu-şi dădu seama de 
deznădejdea din adâncul sufletului său. 
Ba, dimpotrivă, toţi îl crezură încântat, 
fiindcă-l văzură alergând în întâmpinarea 
miresei, primind-o cu toate onorurile 
cuvenite unei prințese adevărate. Nunta 
celor doi fraţi fu fixată pentru a doua zi. 

Tot poporul se afla pe străzi. Şi chiar 
şi maimuţele părăsiră palatul şi se 
amestecară cu oamenii care aşteptau să 
treacă trăsurile regale. 

Dar, în timp ce pe străzi se petreceau 
toate acestea,  maimuţa-mireasă se 
îmbrăca într-o 

cameră a palatului cu rochia de nuntă. în 
timp ce domnişoarele de onoare îi aşezau 
pe cap un voal alb, bogat, iată-l intrând pe 
Vasco. Maimuţa îl văzu prin oglindă şi-i 
spuse: 

- Vasco, vezi dacă-ţi plac. 

Şi, spunându-i acestea, se învârti; 
Vasco rămase mut de uimire. în loc deo 
maimuţă, în faţa lui se afla o 
preaminunată fată, dar atât de minunată, 
cum nu-i fusese dat să vadă până atunci. 
Se frecă la ochi, dar nu era vis... Şi 
preafrumoasa fată îi spuse: 

- Da, eu sunt mireasa ta. O vrajă 


cumplită 

mă transformase în maimuţă împreună 
cu tot 
poporul meu, şi aşa am fi rămas o viaţă 
întreagă, 

până când nu s-ar fi găsit un prinţ, care 
să mă 


vrea de soţie aşa cum eram. 

închipuiţi-vă uimirea regelui, a lui 
Cecco şi a tuturor acelora care văzură la 
braţul lui Vasco o fată atât de frumoasă, în 
loc de o caraghioasă de maimuţă. Şi 
uimirea lor nu avea să treacă atât de 
repede, căci în timp ce caleaşca în care 
erau Vasco şi soţia lui trecea pe străzi, 
maimuţele, pe măsură ce se învârteau în 
jurul lor, se şi transformau ca prin 
farmec în câte o elegantă 

doamnă de onoare sau în câte un mândru 
cavaler, toţi înveşmântaţi în haine scumpe. 
în scurt timp, tot poporul acela se unise 
într-o singură urare şi închinăciune în 
faţa tinerei regine care trecea. 

După ce se făcură amândouă nunțile, 
regele adună din nou toată Curtea şi se 
înconjură de întreg Consiliul de Coroană, 
ca să fie de faţă când va deschide 
cutiuţele dăruite de cele două prințese, 
nurorile lui. 

Mai întâi deschise cutiuţa care nu 
era mai mare decât o nucă, dăruită de 
soţia lui Cecco. Din cutiuţă se ivi o 
păsărică şi ea zbura de se minunau cu 
toţii cum de putuse să stea într-o nucă atâta 
timp. 

Deschise apoi  cutiuţa celeilalte 
nurori, care nu era mai mare decât o 
alună. Şi din cutiuţa aceea sări o altă 
păsărică şi, ce-i drept, te mirai şi de ea 
cum de putuse sta acolo, ba chiar ţinea în 
gură şi o şopârlă. Şi nu se terminase 
darul, căci şopârla ţinea în gură altă 
alună, înăuntrul căreia, bine, bine 
împăturită, era o dantelă de o lungime de 
o sută de braţe. 

Fără îndoială că acesta a fost socotit 
darul cel mai minunat, de aceea regele 
deschise gura 

să-l proclame pe Vasco moştenitor al 
tronului. Dar soţia lui Vasco spuse: 

-Vasco nu are nevoie de regatul 
tatălui său, căci îl are pe al meu ca 
zestre, eliberat fiind de vraja care-l 
stăpânea. 

Tot poporul, mai ales acel al 
maimuţelor devenite oameni, aclamă 
cuvintele prinţesei şi-l primi pe noul rege. 

Vasco împreună cu soţia lui plecară 
în împărăţia lor şi nimeni nu mai află 
nimic despre ei, afară de faptul că au 
trăit ani mulţi şi fericiţi. 


Boaba de năâut 


A FOST ODATĂ un om sărac lipit pă- 
mântului. Nu avea chiar nimic. Ba nu... 
bogăţia lui era o boabă de năut. Dar el nu 
ştia cum să poată trăi dintr-o singură 
boabă de năut. Dacă ar fi mâncat-o, n-ar 
mai fi avut apoi nimic de mâncare pentru 
următoarele zile. Şi atunci se gândi el ce 

se gândi, până ce se hotări să pună boaba 
într-un sac şi s-o pornească în căutarea 
norocului. 

Trecu pe la casa unui ţăran, care era 
plecat la câmp, la lucru, şi-i zise soţiei 
acestuia: 

- Cumătră, eşti bună să-mi păstrezi 
boaba asta de năut? 
- Las-o pe masă. 

Omul scoase boaba de năut din sac, o 
puse pe masă şi plecă mai departe. 
Cumătră avea un cocoş, care, de îndată 
ce văzu boaba de năut, sări pe masă şi 
hap! o înghiţi. 

După puţin timp, omul se întoarse: 

- Cumătră, pot lua înapoi boaba de 
năut? 

- Ştii ceva? Am un cocoș, şi cocoşul a 
sărit pe masă şi a înghiţit boaba de năut. 

-Atunci trebuie să-mi dai cocoşul. 

- Ei, ia te uită! Pentru o boabă de năut 
să-ţi dau un cocoş? Ce poveste mai e şi 
asta? 

- Vreau să-mi dai boaba de năut! Şi 
dacă nu mi-o poţi da, fiindcă a înghiţit-o 
cocoşul, trebuie să-mi dai cocoşul care a 
înghiţit boaba. 

Şi atâtea îi spuse femeii şi-i împuie 
capul, până când biata de ea, ca să scape 
de el, se văzu silită să i-l dea. 

Omul luă cocoşul şi plecă mai 
departe. Se opri în faţa unei alte 
gospodării. 

- Cumătră, eşti bună să-mi ţii la 
dumneata cocoşul acesta? 

- Dă-i drumul jos, colo, lângă cocină, 
îi răspunse femeia. 

Dar gospodina aceea avea un porc 
în cocină. Dintr-o singură lovitură cu 
botul, porcul omorî cocoşul. 

- Cumătră dragă, zise omul când se 
întoarse, am venit să-mi iau cocoşul 
înapoi. 

- Du-te lângă cocină şi ia-ți-l. 

Se uită lângă cocină şi ce văzu...? 
Cocoşul său era mort. Se duse la femeie 
şi-i spuse: 

- Porcul dumitale mi-a omorât 
cocoşul. Dumneata ar trebui acum să-mi 
dai porcul. 

- Ce tot vorbeşti? Să-ţi dau porcul 
pentru un cocoş? O să-ți dau puful după 
broască, asta o să-ţi dau! se răsti ea. 

- Dumneata eşti obligată să mi-l dai. 

Şi făcu atâta scandal din pricina 
cocoşului încât biata femeie, ca să scape 
de gura lui, îi dădu porcul şi-i spuse să 
plece. 

Luă aşadar porcul cu el şi îşi văzu de 
drum. Se opri apoi iar în faţa casei unui 
ţăran. 


118 


- Cumătră dragă, îmi dai voie să las 
la 
dumneata porcul ăsta al meu? Trebuie să 
merg 
undeva şi mi-e greu să-l car cu mine. 

- Lasă-l acolo în grajd, unde ţinem 

boureanul. 

Când boureanul văzu porcul lângă el, îi 

dădu 
una cu coarnele de-l ucise pe loc. 

Se întoarse omul, după o vreme. 

- Cumătră dragă, m-am întors să-mi 
iau porcul, zise el. 
- Mergi în grajd şi ia-ţi-l! 

Omul se duse în grajd, dar se 
întoarse într-o clipă să-i dea vestea 
stăpânei, ţipând cât îl ţinea gura: 

- Boureanul dumitale mi-a omorât 
porcul, aşa că trebuie să mi-l dai. 

- Ai înnebunit, omule? Pentru un porc 
să-ţi dau ditamai animalul? Asta s-o crezi 
dumneata! 

Dar ţipând şi făcând zarvă, ca şi mai 
înainte, şi ţinând-o morţiş să-i dea 
boureanul, o sili şi pe această femeie să-i 
împlinească voia. 

Trecu apoi la casa unui alt ţăran. 

- Cumătră dragă, fă-mi binele ăsta şi 
ţine-mi 
oleacă boureanul acesta la dumneata. Mă- 
ncurcă 
la drum. 


119 


- Lasă-l acolo în grajd! 
Femeia aceea avea o fată bolnavă. 
- Mamă, vreau o bucăţică de carne. 
Maică-sa se duse la grajd şi tăie o 
bucăţică 
din pulpa animalului ca să-i facă o supă 
fetei ei bolnave. 
- Cumătră, zise omul când se 


întoarse, am 
venit să-mi iau boureanul pe care l-am 
lăsat la 


dumneata. Mă duc la grajd şi apoi plec. 

Se duse, într-adevăr, şi-i dădu una cu 
biciul bietului animal, ca să iasă din 
grajd. 

Femeia pusese ghips în locul acela, de 
unde tăiase bucăţica, şi când omul dădu 
lovitura de bici, lipitura de ghips pică şi se 
dădu totul în vileag. Omul începu să 
strige: 

- Vai de mine! Ai tăiat o bucată de 
carne din 
boureanul meu? 

-Ascultă, omule, fetiţa mea, fiind 
bolnavă, a cerut carne şi eu i-am dat. 

-Atunci trebuie să-mi dai pe fiica 

dumitale. 

- Cum ai spus? Să-ţi dau pe fata mea 
pentru o ciozvârtă de carne?! Haida-de! 

- îmi pare rău, dar, oricum, trebuie 
să-mi dai fata. 

Şi spuse atâtea şi făcu atâtea, 
încât până la urmă femeia trebui să-i 
dea fata. El o luă, o puse în sac şi pe- 
aci ţi-e drumul! 

Ajunse în casa unui alt ţăran. 

- Cumătră, îmi faci plăcerea să ţii 
puţin acest 
sac la dumneata? 

- Pune-l colo, în 

colţul cela. 

Şi plecă. 

Din întâmplare, sacul avea o 
gaură şi pe acolo fata recunoscu uşor 
că se afla în casa mătuşii sale. Şi 
începu să strige: 

- Mătuşă, mătuşă! 
- Cine mă cheamă? zise femeia. 

Şi se repezi să privească în sac. 
Dar ce văzu? Pe propria ei nepoată! 

- Ce faci aici? Cum ai ajuns în 

sac? 

- O, mătuşă, m-a luat omul acela 
cu el, 
pentru că mama a tăiat o bucată de 
carne din 
boureanul lui să-mi facă mie o supă. 

Mătuşa avea un câine rău, care 
muşca pe toţi cei care erau 
necunoscuţi şi mai ales nu erau de-ai 
casei. Şi ce făcu? Scoase afară din sac 
pe nepoată şi puse repede în locul ei 
câinele. 

Omul se întoarse. 

- Ei, femeie, unde mi-e sacul? 
- Uite-l colo, fă bine şi ţi-l ia. 

Omul îl luă şi plecă. Merse şi iar 
merse, ajunse într-o livadă şi pe loc îşi 
zise: „Acum nu mai pot de oboseală şi 
vreau să mă odihnesc". în timp ce se 
odihnea, se gândea: „Mi-a mers tare bine. 
Pentru o boabă de năut am avut un cocoş, 
pentru un cocoş un porc, pentru un porc 
un bourean şi pentru el o mândreţe de 
fată. Vină afară, fată dragă, să te 
privesc!" 

Şi vorbind astfel, deschise sacul. Dar, 
în loc de fată, din sac năvăli afară un câine 
care-i înhaţă cu dinţii tot nasul. Şi astfel îşi 
primi omul cel lacom pedeapsa meritată. 


Prinţul şi portocalele 
fermecate 


TRĂIAU ODATĂ un împărat şi o 
împărăteasă care nu aveau copii. Şi ce n-ar 
fi dat să aibă un fecior! Stând aşa, necăjiţi, 
împăratul zise într-o zi: 

- Dacă aş avea un băiat, aş face în 
fața palatului o fântână din care aş lăsa să 
curgă vin, în loc de apă. 

-lar eu, spuse Împărăteasa, aş 
porunci ca alături să fie făcută o altă 
fântână, din care să ţâşnească ulei de 
măsline, în loc de apă. Şapte ani ar veni 
femeile să-şi umple ulcioarele şi l-ar 
binecuvânta pe fiul meu. 

Dorinţa lor se împlini, căci 
împărăteasa născu un băiat. împăratul 
porunci să se sape numaidecât cele două 
fântâni în faţa palatului. în primul an, 
stropii de vin şi de ulei curseră din plin. în 
anii următori însă începură să scadă; cu 
cât creştea băiatul, cu atât scădeau mai 
mult. Până la urmă, doar picurau din 
când în când. 

într-o zi, fiul împăratului ieşi în faţa 
palatului să se joace cu bilele. Tocmai 
atunci veni la fântână o femeie bătrână şi 
gârbovită şi se căznea să umple cu vin şi 
cu ulei două ulcioare. Avea un burete cu 
care absorbea vinul, pe care-l storcea în 
ulciorul cu vin. Apoi cu un alt burete 
absorbea puţinul ulei care se prelingea şi-l 
storcea în ulciorul cu ulei. Treaba asta era 
grea, dar bătrâna o făcea 

r multă răbdare. Când ulcioarele se 

ur 

bătrâna voi să plece acasă, fiul 
împăratului, jucându-se cu bilele, nimeri 
cu o bilă drept în cele două ulcioare şi le 
sparse. în clipa aceea, cele două fântâni 
secară. Tocmai atunci fiul împăratului 
împlinea şapte ani. 

Bătrâna se uită la ulcioarele sparte; 
apoi, la fiul împăratului, măsurându-l din 
creştet până în tălpi, şi zise furioasă: 

- Mi-ai spart ulcioarele. Pentru asta 
te blestem. Când vei împlini de trei ori 
şapte ani, să te apuce neliniştea şi chinul 
şi să mergi, să mergi neîncetat, până vei 
găsi pomul cu trei portocale. Când îl vei 
găsi şi vei culege cele trei portocale, 
atunci să te apuce setea şi să te chinuie 
amarnic. Vei vedea apoi ce se va mai 
întâmpla. 

Şi se îndepărtă, fără să mai spună 

ceva. 

Fiul împăratului continuă să se joace 
nepăsător cu bilele. îşi aminti de 
ulcioarele sparte şi de blestemele 
bătrânei doar când împlini de trei ori 
şapte ani, adică atunci când împlini 
douăzeci şi unu de ani. îl cuprinse dintr-o 
dată o nelinişte şi un chin, pe care nu 
putea nicicum să le alunge, nici cu 
vânătoarea, nici cu petrecerile. 

-Ah, unde pot să găsesc cele trei 
portocale? îl întrebă într-o zi pe tatăl său. 

- O, fiul meu, din cauza asta eşti 


necăjit? 

zise împăratul. Păi, pentru fiul nostru 
drag, putem 
să facem rost, nu de trei portocale, ci de 
trei sute 


de ori pe atâta! 

- Da, sigur că da, întări şi 

împărăteasa, 

într-adevăr, aduseră în faţa lui 

grămezi 
întregi de portocale, dar el clătină din 
cap: 

- Nu, astea nu-s portocalele pe care le 
caut. 

De fapt, nici eu nu ştiu cum arată acele 
portocale. 
Am să mă duc să le caut. 

Feciorul împăratului încalecă pe un 
cal alb şi vânjos şi porni la drum. Merse, 
merse din zori şi până în seară, şi a doua zi 
iar, dar nu găsi nimic. Atunci schimbă 
drumul şi ajunse în curând la un pârâiaş 
şi auzi un glas: 

- Prinţişorule, ai grijă să nu-mi calce 
calul 
tău căsuţa. 

Prinţul se uită de jur-împrejur, dar nu 
văzu nimic. îşi aruncă privirea la copita 
calului şi văzu în iarbă o găoace de ou. 
Descăleca, se aplecă şi, spre mirarea lui, 
în găoace, o zână cât un degetar. 

- O, de mult nu mi-a venit nimeni în 


ospeţie, 
de mult nu mi-a făcut nimeni nici un fel 
de dar, 


spuse zâna, fericită. 

Prinţul îşi scoase inelul de pe deget şi- 
| trecu pe trupuşorul zânei, în loc de 
brâu. 

- Eu ştiu ce cauţi! zise zâna. Dar, ca 
să ajungi acolo, va trebui să-ţi faci rost 
de o cheie de diamant. 

- Unde se află cheia de diamant? 

- Ei, asta nu mai ştiu. Dar cred că sora 
mea, care locuieşte în pădurea de 
castani, va putea să-ţi spună. 

Prinţul îi mulţumi zânei pentru sfat 
şi dădu pinteni calului. Ajunse curând în 
pădurea de castani, unde, într-adevăr, 
locuia o zână într-o coajă de castană. 
Prinţul îi dărui o cheotoare de la pelerina 
sa şi o întrebă dacă ştie unde se află cheia 
de diamant. 

- Mulţumesc! zise zâna. Am să-ți 
dezvălui taina. Cheia de diamant se află în 
cutia de cristal. 

- Dar unde-i cutia de cristal? întrebă 
nerăbdător prințul. 

- Asta ştie doar soră-mea mai mare, 
răspunse zâna. Ea locuieşte în pădurea 
de aluni. 

Prințul plecă şi, după o vreme, 
ajunse în pădurea de aluni. Aici o găsi pe 
sora cea mai mare într-o căsuţă de alună. 
Desprinse lănţişorul de la 

gât şi-l dărui zânei, întrebând-o unde se 
află cutia de cristal. Zâna luă lănţişorul, îl 
legă de un copac şi spuse: 

-Aşa, lănţişorul tău îmi va fi de-acum 
înainte hamac. Minunat dar! Pentru 
această bucurie pe care mi-ai făcut-o, am 
să-ţi dezvălui taina. Cutia de cristal e într- 
un palat, palatul acesta e pe un deal, iar 
dealul se află dincolo de trei munţi şi trei 
deserturi. Cutia este păzită de un paznic 
cu un singur ochi. Dar bagă de seamă: 
când paznicul doarme, ochiul său este 
deschis. lar când nu doarme, ochiul său 
este închis. Şi acum, du-te şi să nu-ți fie 
frică de nimic. 

Prinţul merse, merse, până când 
trecu trei munţi. Apoi iarăşi merse, 
merse, până când străbătu trei deserturi 
şi ajunse pe dealul unde se afla palatul. 
Cobori de pe cal, îl legă de un copac şi 
porni pe o cărăruie plină de iarbă, pe 
care se vedea că nu mersese de mult 
nimeni. Cărăruia era însă atât de 
întortocheată şi se răsucea mereu, încât 
prinţul credea că n-o să mai ajungă. Dar, 
până la urmă, ajunse în vârful dealului 
unde se afla palatul. Pe deasupra prinţului 
trecu o coţofană şi el o rugă: 

-Te rog, trage cu ochiul înăuntru şi 
vezi dacă paznicul doarme. 

Coțofana se uită înăuntru şi spuse: 

- Doarme, doarme; ochiul e închis. 

„Hm, acum nu-i timpul potrivit să 
intru", îşi zise prinţul. 

Aşteptă, ascuns într-un tufiş, până 
când se lăsă întunericul şi atunci trecu pe 
deasupra lui o bufniţă, pe care o rugă: 

- Fii bună, te rog, şi trage cu ochiul 
înăuntru 
să vezi dacă paznicul doarme. 

Bufnița se uită pe fereastră şi spuse: 

-Aoleo, nu doarme! [ine ochiul 
deschis şi se uită drept la mine. 

„Acum e timpul!" îşi zise prinţul şi 
intră pe furiş în palat. 

Acolo îl văzu pe paznicul cu un singur 
ochi, iar alături de el, un scăunel cu trei 
picioare pe care se afla cutia de cristal. 
Prinţul, călcând în vârful picioarelor, se 
apropie de cutie, ridică încet capacul şi 
scoase din ea cheia de diamant. Acum avea 
cheia de diamant, dar nu ştia de la care uşă 
este. „Ei drăcie, îşi zise el, va trebui să le 
încerc pe toate." Merse de la o odaie la 
alta, încercă 

uşile rând pe rând, dar cheia nu se 
potrivea. 

Prinţul se opri dezamăgit. Nu mai era 

decât o 
singură uşă de aur, care se afla în cel mai 
îndepărtat colţ al palatului. Porni cu paşi 
nesiguri 
pre ea. Când ajunse în faţa uşii de aur, 
prinţul 
e opri, o privi lung, apoi introduse cheia 
în 
broască. Uşa se deschise numaidecât şi 
prinţul 
e trezi într-o 
grădină. 

Acum era sigur că se găseşte pe calea 
cea bună, căci în mijlocul grădinii se 
găsea un pom cu trei portocale, atârnând 
pe o singură creangă. Prinţul se apropie 
şi le culese pe toate trei. Le ascunse sub 
pelerină şi porni înapoi. leşind din palat, o 
luă la fugă spre poalele dealului, dezlegă 
calul şi, încălecându-l, porni în goană. 

Paznicul cu un singur ochi se trezi 
atunci din somn, privind buimăcit în jurul 
său. Când văzu cutia de cristal deschisă, 
începu să strige şi să alerge în urma 
prinţului. Dar, prea târziu. Căci prinţul se 
îndepărtase mult şi se apropia acum de 
primul deşert. 

Când ajunse în deşert, începu să-l 
cuprindă setea. Dădu pinteni calului, dar, 
cu cât mergea mai repede, cu atât îi era 
mai sete. Ajunse astfel 

şi la al doilea deşert, pe care-l străbătu cu 
greu, căci simţea că moare de sete. Când 
păşi în al treilea deşert, zăpuşeala era 
atât de mare, văzduhul atât de 
înfierbântat, încât prinţul simţi că nu mai 
poate să meargă mai departe. 

„Am trei portocale, cugetă el, 
mănânc una, ca să-mi potolesc setea asta 
cumplită." 

Dar îndată ce tăie coaja, portocala 
se despică în două şi din ea ieşi o fată 
frumoasă, care-i ceru cu voce stinsă: 

- Dă-mi apă, dă-mi imediat apă să 
beau, că mor de sete! 

Până când prinţul se gândi ce să 
facă, fata căzu la pământ şi muri. 

Prințului îi păru rău, dar ce putea să 
facă? Porni mai departe. Când întoarse 
capul, să vadă ce s-a întâmplat în urma lui, 
rămase uimit.în locul acela se înălța acum 
o pădure de portocali. Prinţul vru să se 
oprească, dar se răzgândi şi porni mai 
departe. 

leşi din ultimul deşert şi intră într-o 
pădure. La marginea pădurii clipocea un 
izvor. Prinţul se repezi la izvor şi bău, bău 
mult din apa lui limpede. Apoi îşi adapă 
calul. Obosit de drum, se aşeză 


130 


sub un copac rămuros, să se odihnească. 
Scoase de sub pelerină a două portocală şi 
o cântări un timp în palmă. „Ce se 
ascunde oare sub coaja ei?" se întrebă 
prinţul. O despică în două şi din portocală 
ieşi o fată frumoasă, tot aşa de frumoasă 
ca şi cea de mai înainte. 

- Dă-mi apă, dă-mi apă să beau! zise 
fata, cu o voce ajunsă la capătul puterii. 

- Uite, colo, pârâiaşul acela! Apa e 
curată şi răcoroasă. 

Fata se aplecă şi bău dintr-o 
înghiţitură toată apa, de secă pârâiaşul. 

E - Apă, apă! spuse din nou fata şi 
căzu moartă la pământ. 

Pe prinţ îl cuprinse amărăciunea şi îşi 
spuse în sinea lui: „Eh, n-o să tai portocala 
rămasă, până n-oi găsi un râu cu apă 
multă". 

Dând pinteni calului, porni mai 
departe. După un timp, îşi întoarse capul 
înapoi şi rămase uimit. Acolo unde 
clipocea izvorul, se întindea acum o 
pădure deasă de portocali, iar sub 
ramurile ei verzi pârâiaşul susura plin cu 
apă. 

Dar prinţul nu se întoarse, ci porni 
mai departe. Cât de mult s-a chinuit el pe 
drum de 

căldură şi de sete, nici nu se poate 
spune. Aşa ajunse până la un râu, care 
curgea la graniţa împărăției sale. Aci, 
după ce îşi potoli setea, tăie în două 
ultima portocală, cea mai mare şi cea 
mai coaptă. Apărură mai întâi nişte 
petale de flori. Apoi, o fată nespus de 
frumoasă. Când o văzu, prinţul rămase 
înmărmurit. Nu mai putea să-şi ia ochii 
de la ea. 

- Dă-mi apă, dă-mi apă să beau! zise 
fata 
cu glas atât de duios şi de plăcut, încât 
prinţul, 
încântat, o luă de mână şi o duse până la 
râu. 

Fata se aplecă şi începu să bea apă. Şi 
aşa, a băut până s-a săturat. Şi-a ridicat 
apoi privirea spre prinţ, spunându-i: 

- îţi mulţumesc, prinţ bun şi frumos, 


că 

mi-ai redat viaţa. Sunt fiica împăratului 
porto 

calelor. Ce mult te-am aşteptat! Şi cele 
două surori 


ale mele te-au aşteptat. 

-Ah, sărmanele! oftă prinţul/Eu sunt 
vinovat de moartea lor. 

- Dar ele n-au murit! zise fata. N-au 
murit, 
dragul meu! Păi, n-ai văzut după ce ai 
plecat că 
s-au preschimbat în minunate păduri de 
portocali? 
Da, da. Ele vor fi loc de odihnă şi de popas 
pentru 

drumeţii obosiţi, cărora le vor potoli 
setea. Dar niciodată nu vor putea să 
devină iarăşi fete. 

- Iar tu n-ai să mă părăseşti niciodată! 

Aşa e? 

-Aşa e. Niciodată nu te voi părăsi. 

Prinţul puse mâna pe sabie şi-i jură 

credinţă. 

O urcă pe cal şi alergă fericit spre palatul 
tatălui său. Când turnurile palatului 
străluciră în depărtare, prinţul se opri şi 
zise: 

-Acum, te rog, aşteaptă-mă aici. Mă 
întorc îndată cu o trăsură de aur şi îţi voi 
aduce o haină de purpură şi conduri de 
atlaz.. 

- N-am nevoie nici de haine, nici de 
conduri. E mai bine să nu mă laşi singură 
aici. 

- Dar nu se poate! Va trebui să intri 
în palatul tatălui meu, aşa cum se cuvine 
unei prințese. 

- Da, dar mi-e teamă să rămân 
singură. 

- Nu-ţi fie teamă. Uite, ca să fii 
liniştită, am să te urc pe creanga celui mai 
înalt copac, lată-l, arătă prințul spre un 
copac, ale cărui crengi se oglindeau într- 
un lac din apropiere. Acolo nu te va 
vedea nimeni. 


1 Atlaz - țesătură pentru căptuşeli, mai groasă decât 


satinul, lucioasă pe o singură faţă (n. red.). 

- Bine, se învoi în cele din urmă fata. 
Prinţul, dând pinteni calului, porni 
apoi în 
goană spre palatul tatălui său. în acest 
timp servitoarea împăratului, şchioapă şi 
saşie, veni să spele rufele la lac. Se aplecă 
şi se uită în apă, unde văzu chipul fetei. 

- Tiii, dar frumoasă mai sunt! Să fiu 
eu, 
oare? Păi, pe o asemenea frumuseţe ar 
invidia-o 
şi soarele. 

Servitoarea îşi ridică ochii spre soare 
şi zări sus, pe creanga cea mai înaltă a 
copacului, o fată nespus de frumoasă. Se 
stropşi la ea, furioasă: 

- Ce faci acolo şi cine eşti? 

- Eu... eu... sunt logodnica prinţului 
şi-l aştept să vină după mine. 

- Dar nu ştii sigur dacă va veni, zise 
atunci servitoarea cu glas batjocoritor şi 
începu să scuture copacul. 

Fata împăratului  portocalelor se 
strădui din răsputeri să se ţină pe creangă. 
în cele din urmă, căzu în apă şi se 
transformă din nou în portocală. 
Servitoarea apucă repede portocala şi o 
vâri în sân. Abia se aşeză ea pe creangă, 
şi iată-l pe prinţ cu o trăsură de aur, trasă 
de şase cai albi. 

Când o văzu, prinţul rămase 
încremenit. Cum, logodnica lui să fie 
saşie? 

- Prinţul meu drag, nu te speria! zise 
servitoarea, în curând îmi va trece. Mi-a 
intrat un pai în ochi, iar piciorul mi-a 
amorţit de atâta aşteptare. După nuntă voi 
fi şi mai frumoasă. 

Prinţul n-avu încotro şi o duse la 
palat.  Jurase pe sabie că-i va fi 
credincios. 

Când împăratul şi împărăteasa o 
văzură, le venea să-şi ia lumea în cap. Păi, 
pentru urâţenia asta, a trebuit să se ducă 
fiul lor tocmai la capătul pământului? 

Seara, tot palatul era luminat; mesele 
pline cu de toate, iar oaspeţii veseli şi bine 
dispuşi, cum se cuvine să fie la nuntă; dar 
îşi dădeau coate, arătând spre mireasă. 
Fiul împăratului era amărât, îi venea să 
fugă. 

Clopotele sunară şi toţi se aşezară la 
locurile lor la mese. în fruntea mesei 
stăteau tinerii. Mireasa mânca în silă şi 
fiece îmbucătură i se aşeza în gât. Ceru 
apoi să bea apă, dar setea nu i se mai 
potolea. Atunci îşi aduse aminte de 
portocală şi hotări s-o mănânce. O scoase 
pe furiş din sân, dar când dădu s-o ducă la 
gură, portocala 

îi scăpa din mână şi începu să se 
rostogolească pe sub mese. 

Mireasa se făcu palidă. Oaspeţii, 
neştiind ce se întâmplă, se uitau 
înmărmuriţi unul la altul. Portocala 
continuă să se  rostogolească. Făcu 
înconjurul meselor, iar acum se îndreptă 
spre mire. Toţi aşteptau cu sufletul la gură 
să vadă ce are să facă. 

Mirele, tulburat peste măsură, 
aştepta şi el. Când portocala ajunse în 
dreptul lui, se deschise încetişor şi din ea 
ieşi fiica împăratului portocalelor. Prinţul 
sări de la masă, o luă de mână şi o duse 
în faţa părinţilor săi. 

- Aceasta este logodnica mea 
adevărată! zise el şi pe chip i se citea 
bucuria. 

împăratul şi împărăteasa se bucurară 
şi ei nespus la vederea acelei fete 
neasemuit de frumoasă. Apoi servitoarea 
cea rea şi înşelătoare fu alungată de la 
palat, iar prinţul şi fiica împăratului 
portocalelor îşi sărbătoriră nunta cu mare 
veselie. 


Țăranul, ursul şi vulpea 


ÎN TIMP CE-ŞI ARA CÂMPUL, un 
ţăran se pomeni pe neaşteptate cu un 
urs, mormăind în spatele lui: 

- Pregăteşte-te, că te mănânc! 

- Dă-mi pace, ursule, numai până oi 
sădi un câmp cu sfeclă din care vei lua şi 
tu apoi câtă o să vrei, căci mie mi-orfi de 
ajuns doar rădăcinile, îl rugă omul. 

- Bine, fie cum vrei. 

Şi ursul veni la timpul potrivit să-şi 
ridice recolta. Dar în curând îşi dădu 
seama că fusese păcălit; omul ştiuse să-şi 
oprească pentru el ceea ce era mai bun. 
Supărat, ursul hotări să se ducă din nou 
să-l amenințe: 

- Omule viclean, m-ai dus de nas! Să 
ştii că 
te mănânc! 

-Ai dreptate, ursule! Mai dă-mi însă 
răgaz să ar şi să semăn pământul cu grâu 
şi de astă-dată ale tale vor fi rădăcinile, îi 
făgădui omul. 

- Bine, aşa mai merge, spuse 


mulţumit 
ursul, care se vede că nu se pricepea 
deloc la 


roadele câmpului. 

Şi ţăranul, isteţ, culese tot grâul şi-i 
lăsă ursului toate rădăcinile. 

-Acum nu mai-scapi! mormăi ursul, 
când se văzu din nou păcălit. Ţi-ai bătut 
destul joc de mine! Fii gata într-o oră, că 
mă întorc să te înghit! 

După ce se îndepărtă puţin ursul, 
iată că trecu pe acolo o vulpe. 

- Ce e cu tine, de eşti atât de 
amărât? îl 
întrebă ea, văzându-l supărat. 

-Aştept să se întoarcă ursul să mă 
înghită, răspunse omul. Şi are dreptate să 
fie supărat, că l-am înşelat de două ori... 

- Ce-mi dai dacă te salvez? întrebă 
vulpea, îmi dai doi pui graşi? 
- Desigur. Ajută-mă şi ai să vezi! 

în clipa aceea iată-l şi pe urs. Dar 
vulpea, care între timp îşi pusese haine de 
vânător, strigă: 

- Om bun, n-ai văzut lupi sau urşi pe 
aici, că tare mi-e poftă să vânez ceva de 
soi! 

- Spune-i că n-ai văzut nici urmă de 
urs! îi şopti ursul speriat, şi parcă se făcu 
mai mic, ascunzându-se în spatele 
căruţei. 

Şi vulpea îi făcu ţăranului cu ochiul 
şi se prefăcu apoi că pleacă, dar, de fapt, 
se apropia 

de căruţă. Ursul o luă la goană şi nu se 
mai arătă pe-acolo, când îşi dădu seama 
ce prieteni puternici avea ţăranul. 

- Ei, unde-s puii cei graşi? întrebă 

vulpea. 

Dar, în aceeaşi clipă, doi câini 
vânjoşi se repeziră îndată asupra vulpii, de 
o sfâşiară cu colții lor ascuţiţi. 

Ce-i drept, ţăranul nostru scăpă cu 
viaţă şi economisi şi cei doi pui graşi, 
făgăduiţi ca răsplată vulpii; dar de atunci 
toate vulpile nu se gândesc decât să 
răzbune soarta surioarei lor păcălite, 
punând laba pe orice pui, rotofei sau nu, 
ce le-ar ieşi în cale. 


întrecerea dintre un crap şi o vulpe 


ÎNTR-O BUNĂ ZI, o vulpe, mergând 
de-a lungul apei, care curgea prin mijlocul 
unei poieni, văzu pe margine un crap 
nemişcat. Mai mult ca să se convingă că 
e viu şi nu se lasă înhăţat, vulpea intră în 
vorbă: 

- Crăpceanule, nu mă mir că 
lâncezeşti, 
jumătate în apă şi jumătate pe uscat! Am 


auzit că 
eşti cel mai leneş dintre toţi ai tăi, că nu 
eşti în 


stare să alergi defel. Să fie oare 
adevărat? 
Spre necazul vulpii, crapul răspunse: 
- Flecăreli,  cumătră vulpe! Ca 
totdeauna,., alerg la fel de iute ca şi tine, 
îi răspunse crapul. 
- Nu te cred, îi vorbi din nou vulpea, 
decât dacă primeşti să ne luăm la 
întrecere. 
- Pun rămăşag că sunt mai vioi ca 
tine! 
Şi-au fixat mai întâi locul unde aveau 
să se 
oprească, deoarece de pornit o porneau 
chiar de acolo, şi după aceea s-a hotărât 
ca vulpea să alerge de-a lungul apei, iar 
crapul... fireşte, prin apă. Crapul era 
renumit de leneş, asta o ştia bine vulpea, 
dar ea nu mai ştia că era isteţ. Aşadar, de 
îndată ce s-a cufundat în apă, a şi dat de 
veste şi toţi crapii au aflat de rămăşag şi 
au hotărât să-i joacex» farsă vulpii. 
Gâfâind din greu, vulpea, după ce 
alergase o bună bucată de drum, strigă 
înspre apă: 
- Crapule, m-ai ajuns? 
- lată-mă, aici sunt! răspunse crapul. 
Vulpea continuă să fugă, dar, după câteva 
minute, iar se opri să întrebe: 

- Crapule, m-ai ajuns? 

- lată-mă, o dată cu tine! îi răspunse 
bineînţeles alt crap, care se afla în 
dreptul ei. 

Şi tot aşa, ea continuă să întrebe, şi 
crapul, aflat în locul cel mai apropiat de 
ea, îi răspundea neîntârziat. Până când 
ajunse vulpea, mai mult moartă decât vie, 
la locul hotărât de sosire şi abia-abia mai 
izbuti să întrebe: 

- Crapule, unde eşti? Ai ajuns? 

Şi crapul de lângă ea îi răspunse 
lenevos, tăvălindu-se pe marginea apei: 

- Dacă ai şti de când te aştept, 
cumătră 
vulpe! Dar, după cum văd, a cam trecut 
multă 
vreme până să mă ajungi!... 

Buimăcită la început, de oboseală, 
vulpea nu şi-a dat seama ce se petrecuse, 
dar pe măsură ce ajungea la vizuina ei, se 
dezmeticea şi deodată i-a trecut prin 
minte şiretenia crapului. Dar n-a mai 
avut ce să facă. Răzbunarea a fost doar că 
din ziua aceea n-a mai deschis gura, să 
stea de vorbă cu crapii, iar dacă a mai 
deschis-o vreodată a făcut-o doar ca să-i 
înhaţe! 

